cyanic-selkie/wikianc huggingface dataset:
රැම්ස්ගේට් උමං දුම්රිය මාර්ගය
පශ්චාත් යුධ ක්‍රියා
1957 දී පහළ ගමනාන්තය අසල ඇති හුණු ප්‍රපාතය කඩාවැටීම හේතුවෙන්, කොන්ක්‍රීට් බිත්ති සවිමත් කරන තුරු මාර්ගය වසා දැමීමට සිදුවිය. හර්සන් මාර්ගයේ ඇති දෙවන මාර්ගයද මෙ අවස්ථාවේම වසා දැමීය, සහ ඉවත් කරන ලද්දේ දුම්රිය ස්ථාවර කිරීමට උමඟ අවසානයේ කෙටි පැතිමගක් නිර්මාණය කිරීමටයි. ලී දුම්රිය වේදිකා නව කොන්ක්‍රීට් ආකෘති මඟින් ප්‍රතිස්ථාපනය කෙරිනි.
1965 ජුලි 1 දින ප.ව.2.15 ට, එක් කහ පැහැති දුම්රියක් පහළ නැවතුමට පැමිණෙන විට එහි පාලනය ගිලිහී යාමෙන් පීලි පැනීමකට ලක්විය. එහිදී වයස 74ක් වූ අර්නස්ට් බ්‍රවුන් රියදුරු, මැදිරිය තුල හිරවී තුවාල ලැබූ අතර මඟීන්ද සුළු තුවාල ලැබීය. නැවතුම්පොළ ප්‍රතිසංස්කරණය කර සේවය යලි ඇරඹුවද, 1965 නිවාඩු කාලය අවසානයේ මාර්ගය වසා දැමීමට ප්ලෙෂරාමා තීරණය කරන ලදී. 1965 සැප්තැම්බර් 26 මෙහි සේවාවන් නවතනු ලැබීය.
වසා දැමීමෙන් පසුව
වසා දැමීමෙන් පසුව උමඟ මුද්‍රා තබනු ලැබුවද එහි ව්‍යුහය නොකැඩී පවතී. පහළ ගමනාන්තයහි ඉඩම හිස් කරනු ලැබූ අතර දැන් එය හිස් භූමියකි. දකුණු උමඟ ද්වාරයෙහි කුඩා වටරවුමක් ඇත. පීලි සහ සිල්පර වලින් බොහෝමයක් රොම්නි, හයිත් සහ ඩිම්චර්ච් දුම්රිය සමාගම් වලට විකුණන ලදී.
2010 සිට උමඟ සියල්ල ගවේශණය කර මහජනයා සඳහා විවෘත කිරීමට සැලසුම් කරනු ලැබීය.
බාහිර සබැඳුම්
]
ප්‍රවර්ගය:රැම්ස්ගේට්
බොන්ගුන්සා
බොන්ගුන්සා යනුවෙන් හැඳින්වෙන්නේ දකුණු කොරියාවේ සෝල් හි ගංනම්-ගු හි සම්සොං-දොං නම් ප්‍රදේශයේ පිහිටි බෞද්ධ සිද්ධස්ථානයකි. මෙය ආරම්භ කරන ලද්දේ 794 දී වොන්සොං රජ සමයේ සිල්ලාවේ එකල ඉහළම ධුරන්ධර භික්ෂුවක වූ යොන්-හොයි විසිනි. මෙය මුලින් හඳුන්වන ලද්දේ ග්‍යොන්සොංසා යනුවෙනි. මෙය පිහිටියේ සුදෝ කන්දේ බෑවුමේ ය.
ජොසොන් රාජවංශ යුගය
ජොසොන් රාජවංශ යුගයේ දී, කොරියාවේ බුද්ධාගම දැඩිව යටපත් කෙරිණි. කෙසේනමුත්, 1498 දී ජොසොන් අගබිසවක වූ ජොංහ්යොන් අගබිසවගේ අනුග්‍රහය යටතේ ප්‍රතිසංස්කරණය කෙරුණු මෙම විහාරය බොන්ගුන්සා ලෙස නම්කෙරිණි. මෙහි "බොන්ගුන්සා" යන්න සොංජොං රජුට ගෞරවයක් ලෙස යොදා ඇත.
16වන සියවසේ මැද භාගයේ කෙටි කාලීනව කොරියාවේ බුද්ධාගම යළි නඟාසිටුවීමට කටයුතු කළ මුන්ජොං අගබිසවගේ අනුග්‍රහය යටතේ, මෙම විහාරය කොරියානු සොන් (සෙන්) බුදු දහමේ මූලස්ථානයක් විය. 1548 දී මුන්ජොං අගබිසව විසින් බෝ-වු නම් භික්ෂුව මෙහි විහාරාධිපති ලෙස පත්කළැ අතර, කොරියාවේ එකල විසූ බෞද්ධ-විරෝධී පාක්ෂිකයන් විසින් උන්වහන්සේව ඝාතනය කරන ලදී. 1552-1564 අතර කාලයේ මෙම විහාරය බෞද්ධ ජාතික විභාගයේ මධ්‍යස්ථානය ලෙස පැවතිණි.
කොරියානු අධිරාජ්‍යය සිට ජපන් පාලන සමය තෙක් කාලය
1902 දී බොන්ගුන්සාව කොරියානු අධිරාජ්‍යයේ ප්‍රධාන සිද්ධස්ථාන 14 අතුරින් එකක් ලෙස නම්කෙරිණි. ජපන් යටත්විජිත සමයේ දී මෙම විහාරය සෝල් නගරය වට වූ කුඩා බෞද්ධ විහාර 80ක මූලස්ථානය ලෙස නම්කෙරිණි. 1922 සහ 1929 වර්ෂවල දී, මෙහි නායක භික්ෂුව වූ චොං-හෝ හන් ගංගාවට යටවීමට ගිය පුද්ගලයන් 700කට අධික සංඛ්‍යාවක් බේරාගැනීම නිසා, මෙම ස්ථානයට විශාල පිළිගැනීමක් හිමි විය. යටත්විජිත පාලන සමයෙන් පසු බොන්ගුන්සාව කොරියාවේ විශාලතම බෞද්ධ නිකාය වූ ජොග්යේ නිකාය යටතට පත් විය.
විනාශය සහ ප්‍රතිසංස්කරණය
1939 දී ඇතිවූ ගින්නකින් මෙහි ගොඩනැගිලි බොහෝමයක් විනාශ වූ අතර, විහාරයේ සෙසු කොටස් කොරියානු යුධ සමයේ විනාශයට පත් විය. වාසනාවකට, කොරියානු යුද්ධයෙන් විනාශ නොවී ඉතිරි වූ ශාලාවලින් එකක 1885 දී යොං-කි භික්ෂුව විසින් සම්පූර්ණ කරන ලද අවතාංසක සූත්‍රයේ ලී මුද්‍රණ අච්චු අන්තර්ගත වේ. නොයෙකුත් ප්‍රතිසංස්කරණවලට ලක්වූ විහාරය නැවතත් වර්තමානයෙහි විශාල ප්‍රතාපවත් ස්වරූපයෙන් පවතියි. මෙහි ප්‍රතිසංස්කරණ කටයුතු වර්තමානයේ පවා සිදුවෙමින් පවතියි.
අමර
මෙම පිටුව සංස්කරණය කරන්න.
ශ්‍රී ලංකාවේ 11වන පාර්ලිමේන්තුව
ශ්‍රී ලංකාවේ 11වන පාර්ලිමේන්තුව යනු 2000 ඔක්තෝම්බර් 10 දින පැවැති 2000 පාර්ලිමේන්තු මැතිවරණයේ ප්‍රතිඵල අනුව තීරණය වුනු සාමාජීකත්වයක් හා සමගින් පැවැති ශ්‍රී ලංකාවේ පාර්ලිමේන්තුවෙහි රැස්වීමකි. පාර්ලිමේන්තුව පළමු වරට රැස්වූයේ 2000 ඔක්තෝම්බර් 18 දිනදී වන අතර එය 2001 ඔක්තෝම්බර් 10 දිනදී විසුරුවා හැරිණි.
මැතිවරණය
11වන පාර්ලිමේන්තු මැතිවරණය 200 ඔක්තොම්බර් 10 දින පැවැත්විණි. බලයේ සිටි පොදු පෙරමුණ (පොපෙ) ආසන 225 කින් ආසන 107 ක් දිනාගෙන පාර්ලිමේන්තුවේ විශාලතම කණ්ඩායම බවට පත් විය. විපක්ෂයේ ප්‍රධාන දේශපාලන පක්ෂයවූ එක්සත් ජාතික පක්ෂය (එජාප), ආසන 89 ක් දිනාගත්තේය. ජනතා විමුක්ති පෙරමුණ (ජවිපෙ) ආසන10 ක්ද අනෙකුත් කුඩා පක්ෂ ඉතිරි ආසන 19 ද දිනා ගත්හ.
ප්‍රතිඵල
thumb|මැතිවරණ කොට්ඨාශයන්හී ජයග්‍රාහකයෝ. පොපෙ නිල් පැහැයෙන් සහ එජාප කොළ පැහැයෙන් දැක්වෙති.
නව පාර්ලිමේන්තුව දිවුරුම් දුන්නේ 2000 ඔක්තොම්බර් 18 දිනදීය. විපක්ෂ පාර්ලිමේන්තු මන්ත්‍රී අනුර බණ්ඩාරනායක කථානායක බවට නිතරගයෙන් තේරී පත් විය. සරත් මුණසිංහ නියෝජ්‍ය කථානායක වශයෙන්ද ලලිත් දිසානායක නියෝජ්‍ය කාරක සභා සභාපති ලෙසින්ද තේරී පත් වූහ.
රජය
තමන්ගේම පක්ෂ සංකේතය යටතේ තරග වැදුනු ජාසසං මන්ත්‍රීවරුන් සතරදෙනාගේ (ජාසසං දිස්ත්‍රික්ක දෙකකදී පොපෙ හා සමගින්ද අනෙකුත් සියළු දිස්ත්‍රික්ක වලදී ඔවුන්ගේ නම යටතේද තරග වැදුනහ) සහ ඊජප්‍රප මන්ත්‍රීවරුන් සතරදෙනාගේද සහය ඇතිව රජයක් පිහිටුවීමට පොපෙ සමත්විය.
2000 ඔක්තොම්බර් 13 දිනදී, ජනාධිපති චන්ද්‍රිකා කුමාරතුංග විසින් අගමැතිවරයා ලෙසින් රත්නසිරි වික්‍රමනායක යළි-පත්කෙරිණි. ඇමතිවරු 40 දෙනෙකු සහිත රජයේ ඉතිරිය, 2000 ඔක්තොම්බර් 19 දිනදී දිවුරුම් දුණි. ජනාධිපති කුමාරතුංග විසින් ආරක්ෂක සහ මුදල් යන වැදගත් අමාත්‍යාංශ ඇය යටතේ තබා ගත්තාය. නියෝජ්‍ය අමාත්‍යවරුන් 35 දෙනෙකු 2000 නොවැම්බර් 3 දිනදී දිවුරුම් දුන්හ.
2001මැද භාගය වන විට 11වන පාර්ලිමේන්තුව දේශපාලන අර්බුදයකට මැදිවූයේ බොහෝ පොපෙ මන්ත්‍රීවරුන් විපක්ෂයට  පැති මාරු කිරීම නිසාය (පහත ඡේදය බලන්න). විශ්වාසභංග යෝජනා ඡන්දයක් පැරදීමේ අවදානම අභිමුඛයේ ජනාධිපති කුමාරතුංග විසින් 2001 ඔක්තොම්බර් 10 දිනදී පාර්ලිමේන්තුව විසුරුවා හැරියාය.
පක්ෂය/සන්ධානය අනුබැඳිය වෙනස්කිරීම්
11වන පාර්ලිමේන්තුව තුල පහත පිල්මාරුකිරීම් සිදු විය:
ආශ්‍රිත
ප්‍රවර්ගය:ශ්‍රී ලංකාවේ පාර්ලිමේන්තුව ප්‍රවර්ගය:ශ්‍රී ලාංකික මහා මැතිවරණය 2000
මහින්ද රාජපක්ෂ
පර්සි මහේන්ද්‍ර රාජපක්ෂ (මහින්ද රාජපක්ෂ), පා.ම. (උපත 18 නොවැම්බර් 1945) යනු ශ්‍රී ලාංකික දේශපාලනඥයෙක් වන අතර  ශ්‍රී ලංකාවෙහි හයවන ජනාධිපතිවරයා ලෙසින් 2005 නොවැම්බර 19 දින සිට 2015 ජනවාරි 9 දින දක්වා තනතුරු දරා ඇත.
තනතුර හැර ගොස් මාස කිහිපයකට පසුව, අග්‍රාමාත්‍ය ධුරයට පත්වීමට රාජපක්ෂ මහතා විසින් ගත් උත්සාහය අසාර්ථක වූයේ 2015 පාර්ලිමේන්තු මැතිවරණයෙහිදී එක්සත් ජනතා නිදහස් සන්ධානය පරාජයට පත් වීමත් හා සමගිනි. ඔහු කෙසේවෙතත්, කුරුණෑගල දිස්ත්‍රික්කය වෙනුවෙන් පාර්ලිමේන්තු මන්ත්‍රීවරයෙකු ලෙසින් තේරී පත් විය.
මුල් දිවිය සහ අභිවෘත්තිය
දක්ෂිණ ගම්බද හම්බන්තොට දිස්ත්‍රික්කයෙහි වීරකැටිය ගම්මානයෙහි මහින්ද රාජපක්ෂ උපත ලැබීය. ශ්‍රී ලංකාවෙහි සුපතල දේශපාලන පවුලකින් ඔහු පැවත එයි. ඔහුගේ පියා, ඩී. ඒ. රාජපක්ෂ යනු, කීර්තිමත් දේශපාලනඥයෙකු, නිදහස සඳහා උද්ඝෝෂකයෙක්, පාර්ලිමේන්තු මන්ත්‍රීවරයෙක් සහ විජයානන්ද දහනායකගේ රජයෙහි කෘෂිකර්ම සහ ඉඩම් අමාත්‍යවරයාද විය. ඔහුගේ මහප්පා වූ ඩී. එම්. රාජපක්ෂ, 1930 ගණන් වලදී හම්බන්තොට ආසනය සඳහා රාජ්‍ය මන්ත්‍රණ සභා මන්ත්‍රීවරයෙක් වූ අතර, ඔහුගේ ප්‍රදේශයෙහි ජනයා වගා කල කුරක්කන් නිරූපණය කිරීමට පොළොවෙහි පස් පැහැගත් දුඹුරු වර්ණයෙන් යුතු සාටකය පැළඳීම ආරම්භ කල අතර, ඔහුගේ ජීවිතය පුරාවටම එම ජනයාගේ ප්‍රශ්න වෙනුවෙන් පෙනී සිටියේය. රාජපක්ෂ මහතා ඔහුගේ ලාක්ෂණික සාටකය පැලඳීම ඇරමුවේ ඔහුගේ මහප්පාගේ මෙම සාටක පැළඳීම නිදසුනක් ලෙස ගනිමිනි.
කොළඹ නාලන්ද විද්‍යාලයෙහිත් පසුව තර්ස්ටන් විද්‍යාලයෙහිත් හැදෑරීමට පෙර, රාජක්ෂ මහතා අධ්‍යාපනය ලැබුවේ ගාල්ලෙහි රිච්මන්ඩ් විද්‍යාලයෙහිය. ඔහු උගත් ශාස්ත්‍රාලය වූ කොළඹ නාලන්ද විද්‍යාලය වෙතින්, 2004 වසරෙහිදී,  නාලන්දා කීර්ති ශ්‍රී සම්මානය ප්‍රදානය මහින්ද රාජපක්ෂ මහතා වෙතට පිරිනැමිණි. සිංහල චිත්‍රපටයන්හී චිත්‍රපට නළුවෙකු ලෙසින් කෙටි රංගන දායකත්වයන් දැක්වූ ඔහු,  විද්‍යෝදය විශ්වවිද්‍යාලයෙහි පුස්තකාල සහකාරවරයෙක් ලෙසින් සේවය කලේය.
1967 වසරෙහිදී ඔහුගේ පියාගේ මරණයෙන් පසුව, රාජපක්ෂ මහතා විසින් බෙලිඅත්ත මැතිවරණ කොට්ඨාශය සඳහා ශ්‍රීලනිප අපේක්ෂකයා ලෙසින් කටයුතු භාර ගත් අතර, වයස අවුරුදු 24 වෙත්ම, පාර්ලිමේන්තුවෙහි ලාබාලම මන්ත්‍රීවරයා ලෙසින් 1970 වසරෙහිදී තේරී පත් විය. පසුව ශ්‍රී ලංකා නීති විද්‍යාලයෙහි නීතිය හැදෑරූ ඔහු,  1977 නොවැම්බර් මාසයෙහිදී නීතිඥයෙකු ලෙසින් දිවුරුම් දුන්නේය. ඔහු අමාත්‍යවරයෙක්ව සිටි 1994–2001 කාලපරිච්ඡේදය හැරුණු විට, ඔහුගේ පාර්ලිමේන්තු අභිවෘත්තිය පුරාවටම, තංගල්ලෙහි නීතිඥයෙකු ලෙසින් කටයුතු කලේය.
ශ්‍රී ලාංකික පාර්ලිමේන්තුව
1977 වසරෙහිදී ශ්‍රීලනිප මුහුණ පෑ දරුණු පරාජයෙහිදී ඔහුගේ පාර්ලිමේන්තු අසුන අහිමිවූ ඔහු, 1989 වසරෙහිදී පාර්ලිමේන්තුවට යළි තේරී පත්වූයේ සමානුපාතික නියෝජනය අනුව හම්බන්තොට දිස්ත්‍රික්කය නියෝජනය කිරීම සඳහාය. දේශප්‍රේමී ජාතික ව්‍යාපාරය ලෙසින් තමන් හැඳින්වූ කැරලිකාර කණ්ඩායමක් විසින් දියත් කෙරුණු 1988–90 කැරැල්ල හා බැඳී ධවල භීෂණ සමයෙහි "අතුරුදහන්වූවන්ගේ" මවුවරුන් සංවිධානය කල මවුවරුන්ගේ පෙරමුණෙහි මනෝරාණි සරවනමුත්තු හා සමගින් නායකයෙකු ලෙසින් කරළියට පැමිණීමට ඔහු සමත් විය.
තෙවන පාර්ශවයක මැදිහත්වීම ගෙන ඒමට මෙම කාලය තුලදී ඔහු විටින් විට උත්සාහ කල අතර, ජීනිවාහිදී විටින් විට ශ්‍රී ලංකාව පිළිබඳ චෝදනා කරමින් පවසා සිටියේ ප්‍රජාතාන්ත්‍රික පරමාදර්ශ යළි සංස්ථාපනය සඳහා තෙවන පාර්ශවයක මැදිහත්වීම ඉල්ලා සිටීම ද්‍රෝහී හෝ දේශද්‍රෝහී හෝ කාර්යයක් නොවන බවයි. එක්සත් ජාතීන් ශ්‍රී ලංකාවට පැමිණ විමර්ශන පැවැත්වීමට ඉඩ සැලසිය යුතු බවට ඔහු පාර්ලිමේන්තුවෙහිදී බලවත් ඉල්ලීම්ද කලේය.
විපක්ෂ නායක
2001 මැතිවරණයෙහිදී, එක්සත් ජාතික පක්ෂය (එජාප) විසින් පොදු පෙරමුණ පරාජය කිරීමත් සමගින් රජයේ ඔහුගේ තනතුරු රාජපක්ෂ මහතාට අහිමි විය. කෙසේවෙතත් 2002 මාර්තු මාසයෙහිදී ඔහු විපක්ෂ නායක ලෙසින් පත් කෙරිණි.
අග්‍රාමාත්‍යවරයා
2004 පාර්ලිමේන්තු මැතිවරණයෙන් පසුව, එක්සත් ජනතා නිදහස් සන්ධානය විසින් පාර්ලිමේන්තුවෙහි කුඩා බහුතරයක් සාක්ෂාත් කර ගන්නා ලදි. 2004 අප්‍රේල් 6 දිනදී ශ්‍රී ලංකාවෙහි 13වන අග්‍රාමාත්‍යවරයා ලෙසින් රාජපක්ෂ මහතා දිවුරුම් දෙන ලදි. රාජපක්ෂ මහතා අග්‍රාමාත්‍ය ධූරය හොබවන අතරතුරදීම මහාමාර්ග අමාත්‍යවරයාද වීය.
මහින්ද රාජපක්ෂ දූෂිතයෙකු බවට ජනාධිපති වශයෙන් ඔහු තේරී පත්වීමට පෙර විපක්ෂය විසින් ඔහුට චෝදනා නැගුවේ  "හෙල්පිං හම්බන්තොට " සිද්ධිය හුවාදක්වමින් වන අතර, මෙහිදී හෙල්පිං හම්බන්තොට නම් භාණ්ඩාගාර අනුමැතිය ලද පෞද්ගලික අරමුදලක 2004 සුනාමිය හේතුවෙන් ඔහුගේ ගම් පළාත සහ මැතිවරණ දිස්ත්‍රික්කය වූ  හම්බන්තොට  ප්‍රදේශයෙහි විපතට පත් වූවන්ට උපකාර කිරීම්‍ට එජඩො 830,000 කට කිට්ටු මුදලක් පවත්වා ගෙන යෑම සම්බන්ධයෙන් ඔහුට චෝදනා නැගිණි. මැතිවරණයට පෙර, ශ්‍රී ලංකාවේ ශ්‍රේෂ්ඨාධිකරණය විසින් මෙම නඩුව පිළිබඳ තීරණයක් දීමෙන් වැලකී සිටියේය. පසුව නඩුව නිෂ්ප්‍රභා කරමින්, අග්‍රවිනිශ්චයකාර සරත් සිල්වා පැවසුවේ මෙම නඩුව අධිකරණයෙහි ගොනු කරන ලද්දේ රාජපක්ෂ මහතා ජනාධිපතිවරණ අපේක්ෂකයා ලෙසින් නම් කිරීම සමගින් බවයි. "අධිකරණය මෙය දකින්නේ [එජාප නායක] රනිල් වික්‍රසිංහ මහතාට දේශපාලන වාසි ලබා ගැනීමටත් මහින්ද රාජපක්ෂ මහතා අපකීර්තියට ලක් කිරීමටත් ගත් ප්‍රයත්නයක් ලෙසටයි." පාර්ලිමේන්තුවෙහිදී ප්‍රකාශයට පත් කෙරුණේ, හෙල්පිං හම්බන්තොට අරමුදල පැවති බවට කැබිනට් මණ්ඩලය දැන සිටි බවයි. ඔහුගේ කාර්යාලය විසින් පැවසුවේ, ඔහු විසින් මෙම පරිත්‍යාගයන් හෙල්පිං හම්බන්තොට අරමුදලෙහි බහාලීමට හේතුව වූයේ ආධාර මුදල් 26 දෙසැම්බර් 2004 ඉන්දියානු සාගර සුනාමියෙන් විපතට පත් වූවන්ට පිරිනැමීමේ සීඝ්‍රතාවය ඉහළ නැංවීම සඳහා බවයි. එවකට අග්‍රාමාත්‍ය ලේකම් ලෙසින් සේවය කල ලලිත් වීරතුංග විසින් එකල ඒඑෆ්පී පුවත් කාර්යාංශයට ප්‍රකාශ කලේ ප්‍රශ්නයට තුඩු දී ඇති මුදල් රජයේ ගිණුමකට බැර කර ඇති බවත් රාජපක්ෂ මහතා විසින් එයින් "සතයක් හෝ" ඔහුගේ භාවිතයට ගෙන නොමැති බවත්ය.
ජනාධිපතිධුරය
2005 නොවැම්බර් 17 දිනදී පැවති ජනාධිපතිවරණයෙහිදී හිටපු අග්‍රාමාත්‍ය සහ විපක්ෂ නායක මෙන්ම එක්සත් ජාතික පක්ෂයෙහි නායකයා වූ රනිල් වික්‍රමසිංහ මහතා සමග තරග වැදීම සඳහා, ශ්‍රී ලංකා නිදහස් පක්ෂය විසින් මහින්ද රාජපක්ෂ මහතා තෝරා ගන්නා ලදි.
එජාප නායකත්වය විසින් විශාල මැතිවරණ ව්‍යාපාරයක් ගෙන ගියද, මහින්ද රාජපක්ෂ මහතා විසින් ඡන්ද 190,000 ක පටු ජයග්‍රහණයක් ලබා ගත්තේය. විපක්ෂය විසින් කියා සිටියේ දෙඊවිකො විසින් ඡන්දය වර්ජනය කරන ලෙසින් උතුරු හා නැගෙනහිර ඡන්දදායකයන් වෙත කල නියෝගය වෙතින් ඔවුන්ගේ පරාජය සිදු වූ බවයි. මෙම ප්‍රදේශ වල බොහෝ ඡන්දදායකයන් විසින් ඡන්දය භාවිතා කිරීම, බලහත්කාරයෙන් මැඩපවත්වන ලද අතර, එම ඡන්දදායකයින්  විසින් රනිල් වික්‍රමසිංහ සහ ඔහුගේ එජාප පක්ෂය මැතිවරණයෙන් බලයට පත් වීමකට ප්‍රසාදයෙන් සිටි බව පැවසිණි. රාජපක්ෂ මහතාට ප්‍රකාශිත ඡන්ද ප්‍රමාණයෙන් 50.3% ක් හිමිවී තිබුණි.
ශ්‍රී ලංකාවෙහි ජනාධිපතිවරයා බවට පත්වීමෙන් පසුව කැබිනට් අමාත්‍ය මණ්ඩලය සංශෝධනය කල රාජපක්ෂ මහතා, 2005 නොවැම්බර් 23 දින දිවුරුම් දුන් නව අමාත්‍ය මණ්ඩලයෙහි ආරක්ෂක සහ මුදල් අමාත්‍ය ධූර දෙක තමා යටතට ගත්තේය.
ශ්‍රී ලාංකික සිවිල් යුද්ධය
සාම ලැදියෙකු සහ සාකච්ඡාවට මනාප දක්වන්නෙකු ලෙසින් පෙරදී පෙන්නුම් කලද, බලයට පත් වූ විට ඒ සියල්ල උඩුයටිකුරු කරමින් සාම ක්‍රියාවලියේ මළ බෙරය රාජපක්ෂ මහතා විසින් වැයුනේ සිංහල ජාතිකවාදී ජනතා විමුක්ති පෙරමුණ සහ ජාතික හෙළ උරුමය සමගින් සන්ධානයකට එළඹෙමිනි.
මුල්කාලීන දේශපාලන ජීවිතය
රාජපක්ෂ 1970 වසරේදී ශ්‍රී ලංකා නිදහස් පක්ෂයේ බෙලිඅත්ත ආසනයෙන් ප්‍රථම වරට පාර්ලිමේන්තුවට තේරී පත් විය. එවකට 24 වෙනි වියේ පසු වූ ඔහු පාර්ලිමේන්තුවේ සිටි ලාබාලතම සාමාජිකයා ය. ඔහුගේ පියා වන ඩී. ඒ. රාජපක්ෂ ද 1947 සිට 1965 දක්වා එම අසුන ම නියෝජනය කළේය.
1977 දී එක්සත් ජාතික පක්ෂය ලැබූ විශිෂ්ට ජයග්‍රහණයත් සමග ඔහුට තම පාර්ලිමේන්තු අසුන අහිමි විය. එහෙත් 1989 දී සමානුපාතික නියෝජනය යටතේ හම්බන්තොට දිස්ත්‍රික්කයෙන් නැවත වතාවක් පාර්ලිමේන්තුවට තේරී පත් විය.
තම දේශපාලන දිවිය ආරම්භයේ දී ම වමේ හා අතරමැද දේශපාලන රටාවක් තෝරාගත් රාජපක්ෂ කම්කරු අයිතිවාසිකම් හා මිනිස් අයිතිවාසිකම් සම්බන්ධයෙන් තමා විශිෂ්ටයෙක් බව පෙන්වා දුන්නේ ය. ඔහු මානව අයිතිවාසිකම් සම්බන්ධයෙන් කටයුතු කළ පාර්ලිමේන්තු මන්ත්‍රීවරු අතර ආදර්ශමත් චරිතයකි.
නායකයෙකු වශයෙන් කීර්තියක් උසුලනු ලැබූ එතුමා 1988-1990 කාලයේ දී අතුරුදන්වූවන්ගේ මව්වරුන් විසින් අරඹන ලද මව්වරුන්ගේ පෙරමුණ නියෝජනය කළ මනෝරානි සරවනමුත්තු සමඟින් එක් ව කටයුතු කළේය. ඉන්දියාවේ කල්කටා “විශ්ව භාරති” සරසවිය මගින් රාජපක්ෂට මානව අයිතිවාසිකම් සුරැකීමේ කටයුතු වෙනුවෙන් සම්මාන ආචාර්ය පදවියක් ප්‍රදානය කරන ලදී.
පසුගිය වසර 25 මුළුල්ලේ ම පලස්තීනය හා ශ්‍රී ලංකාව අතර සාමූහිකත්ව කමිටුවේ සභාපති වන රාජපක්ෂ මැද පෙරදිග ප්‍රශ්නය විසඳීම සඳහා පලස්තීනයට හැකි සෑම සහයෝගයක් ම ලබා දීමට කටයුතු කළේය.
වර්ෂ 1994 සිට 2001 දක්වා චන්ද්‍රිකා කුමාරතුංග රජයේ කම්කරු හා ධීවර කටයුතු පිළිබඳ කැබිනට් අමාත්‍යවරයා වූ රාජපක්ෂ එම අවධියේ දී සාගර කටයුතු පිළිබඳ විශ්වවිද්‍යාලයක් ආරම්භ කළ අතර වෙරළ ආරක්ෂණ අංශයක් ද ස්ථාපිත කළේය.
කම්කරු කැබිනට් අමාත්‍යවරයා ලෙස ශ්‍රී ලංකාවේ ප්‍රථම වරට කම්කරු ප්‍රඥප්තියක් කෙටුම්පත් කොට ඉදිරිපත් කළ ද කුමාරතුංග රජය යටතේ එය ක්‍රියාත්මක නොවිණි. මීට අමතරව මාස තුනක පමණ කාලයක් වරාය හා නාවික කටයුතු පිළිබඳ අමාත්‍යවරයා ලෙස කටයුතු කළ එතුමා හම්බන්තොට නව වරායක් ඉදි කිරීම සඳහා ක්‍රියා කරන ලදී.
ජනපති පදවිය දක්වා පැමිණීම
2002 මාර්තු මාසයේ දී රාජපක්ෂ විපක්ෂ නායකවරයා ලෙස තෝරා පත් කෙරිණි. 2004 අප්‍රේල් මාසයේ දී පැවති මැතිවරණයෙන් එක්සත් ජනතා නිදහස් සන්ධානය ජයග්‍රහණය කිරීමෙන් අනතුරුව 2004 අප්‍රේල් 06 වන දින එවකට​ ජනාධිපතිනි චන්ද්‍රිකා කුමාරතුංග විසින් ශ්‍රී ලංකාවේ 13 වන අගමැතිවරයා ලෙස මහින්ද රාජපක්ෂ පත් කරන ලදී.
2005 නොවැම්බර් මස 17 වන දින පවත්වන ලද ජනාධිපතිවරණය සඳහා ශ්‍රී ලංකා නිදහස් පක්ෂයේ ජනාධිපති අපේක්ෂක ලෙස තෝරා ගත් රාජපක්ෂගේ අපේක්ෂකත්වය දේශපාලන පක්ෂ 25ක් හා විවිධ ජනතා සංවිධාන විසින් ද පිළිගන්නා ලදී. බහුතර ජනතාවගේ අනුමැතියෙන් ජනාධිපතිවරයා ලෙස තේරී පත් වූ මහින්ද රාජපක්ෂ 2005 නොවැම්බර් 19 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ 5 වන විධායක ජනාධිපතිවරයා ලෙස දිවුරුම් දුන්නේය.
3 වන වරට තරඟකිරීම
2015 ජනවාරි 8 දා පැවති ජනාධිපතිවරණයට තෙවන වරටද ඉදිරිපත් වුවද විපක්ෂයේ පොදු අපේක්ෂක මෛත්‍රීපාල සිරිසේන හමුවේ හේ තෙම පරාජයට පත් විය.
2 වන වරටත් අගමැති ලෙස පත් වීම
2018 ඔක්තෝබර් 26 දා මහින්ද රාජපක්ෂ මහතා ජනාධිපති ලේකම් කාර්යාලයේ දී, ජනාධිපති මෛත්‍රීපාල සිරිසේන ඉදිරියේ අග්‍රාමාත්‍ය ධුරයේ දිවුරුම් දෙන ලදී‍.
මේ අඩවිත් බලන්න
ප්‍රවර්ගය:චරිත කතා ප්‍රවර්ගය:ශ්‍රී ලාංකිකයෝ ප්‍රවර්ගය:ශ්‍රී ලාංකික දේශපාලනඥයෝ ප්‍රවර්ගය:ජනාධිපතිවරු - ශ්‍රී ලංකාව ප්‍රවර්ගය:රාජ්‍ය නායකයන් - ශ්‍රී ලංකාව එක් සේසත් කල ප්‍රවර්ගය:1945 උපත් ප්‍රවර්ගය:සිංහලයෝ ප්‍රවර්ගය:ශ්‍රී ලාංකික බෞද්ධයෝ ප්‍රවර්ගය:තර්ස්ටන් විද්‍යාලයේ ආදි සිසුවෝ ප්‍රවර්ගය:ආදි නාලන්දියයෝ
Google Chrome OS
= Chrome OS =
හැදින්වීම
කර්නලය මත ගොඩනැගු මෙහෙයුම් පද්ධතියකි.එය වෙනත් මෙහෙයුම් පද්ධති මෙන් බාගත නොහැකිය.මෙහි ප්‍රධාන වශයෙන් භාවිතා වන්නේ අන්තර්ජාලය හරහා භාවිතා කළ හැකි google chrome web browser මත ධාවනය වන apps ය.2016 සිට Google Play Store පහසුකම් Chrome OS වෙත ලැබුන හෙයින් ඇන්ඩ්‍රොයිඩ් Apps ධාවනය කළ හැකි වූ අතර, 2018 දී නිල වශයෙන් ලිනක්ස් ඩෙස්ක්ටොප් මෘදුකාංග ධාවනය කරවීමේ හැකියාව ද ලැබුණි.
user interface
මෙහි අතුරැ මුහුණත google chrome web browser මත පදනම් වුවකි.
සද්ධර්ම රත්නාවලිය
සද්ධර්ම රත්නාවලිය, දඹදෙණි යුගයේ ලියවුන ග්‍රන්ථයකි. ධර්මසේන හිමියෝ මෙහි කතුවරයාණෝ වෙති.බුද්ධඝෝෂ හිමි විසින් සම්පාදිත පාලි ධම්මපදට්ඨකථාව ප්‍රධාන වශයෙන් ම ඇසුරු කරගෙණ මෙම ග්‍රන්ථය රචනා කොට තිබේ. උපමා භාවිතය අතින් සද්ධර්මරත්නනාවලී කතුවරයා දක්වන දක්ෂතාව ඉතා විශිෂ්ට ය.
ආශ්‍රිත
ප්‍රවර්ගය:දඹදෙණි යුගය
ඉන්දු - ශ්‍රී ලංකා ගිවිසුම
ශ්‍රී ලංකාවෙහි සාමය සහ සාමාන්‍ය තත්ත්වය ඇතිකරලීම සඳහා වූ ඉන්දු - ශ්‍රී ලංකා ගිවිසුම
ශ්‍රී ලංකා ප්‍රජාතාන්ත්‍රික සමාජවාදී ජනරජයේ ජනාධිපති අතිගරු ජේ.ආර්. ජයවර්ධන උතුමාණෝ සහ ඉන්දියානු ජනරජයේ අග්‍රාමාත්‍ය අතිගරු රජීව් ගාන්ධි උතුමාණෝ 1987 ජූලි මස 29 වැනි දින කොළඹ දී හමුවී,
මෙහි පහත දැක්වෙන ගිවිසුමට අද දින එළඹුනහ.
1.1 ශ්‍රී ලංකාවෙහි ඒකීය භාවය, ස්වාධිපත්‍යය සහ භෞමික අඛණ්ඩතාවය ආරක‍ෂා කිරිමට අපේක‍ෂා කරන හෙයින් ද,
1.3 සැළකිල්ලෙන් පෝෂණය කළයුතු වූ එකිනෙකට වෙනස් සංස්කෘතික සහ භාෂාමය අනන්‍යතාවයක් එක් එක් ජනවාර්ගික කොට්ඨාශයට ඇති බැව් පිළිගන්නා හෙයින්ද,
1962 ෆීෆා ලෝක කුසලාන
1962 ෆීෆා ලෝක කුසලාන යනු 7වන ෆීෆා ලෝක කුසලාන විය. 1962 මැයි 30 දින සිට ජූනි 17 දින දක්වා එය චිලි රටෙහි පැවැත්විණි.
ඉන්දු - ශ්‍රී ලංකා ගිවිසුම
1.4 දෙමළ භාෂාව කථා කරන ශ්‍රී ලාංකික ජනයා අනෙකුත් ජනවාර්ගික කොට්ඨාශයන් සමඟ එකට මෙතෙක් ජීවත් වූ නැගෙනහිර සහ උතුරු පළාත් එම දෙමළ භාෂාව කතා කරන ජනයාගේ ඓතිහාසික වාසභූමි ලෙස තිබූ බැව් පිළිගන්නා හෙයින් ද,
1.5 ශ්‍රී ලංකාවෙහි ඒකීයභාවය, ස්වාධිපත්‍යය සහ භෞමික අඛණ්ඩතාවයට ආධාර වන්නා වූ බලවේගයන් ශක්තිමත් කිරීම හා සමානාත්මතාවයෙන් සහ සමඟියෙන් යුතුව ජිවත්වෙමින්, සමෘද්ධිය ළඟා කර ගනිමින්, ශ්‍රී ලංකාවේ සියළුම පුරවැසියන්ට ස්වකීය අභිමතාර්ථයන් ඉටු කරගත හැකි අයුරු ශ්‍රී ලංකාවේ බහු ජාතික සහ විවිධ භාෂාවන්ගෙන් යුක්ත වූ බහුවිධ සමාජ ස්වරූපය ආරක‍ෂා කිරීම පිළිබඳ අවශ්‍යතාවය දන්නා හෙයින් ද,
2.1 සමීපව පිහිටි පළාත්වලට එක් පරිපාලනමය ඒකකයක් සෑදෙන සේ එකිනෙකට සම්බන්ධවීමටත් උතුරු සහ නැගෙනහිර පළාත් සම්බන්ධයෙන් පහත විස්තර කර ඇති අයුරින් ජනමත විචාරණයක් මාර්ගයෙන් ඒවාට වෙන්වීමටත් ඉඩදීමට ශ්‍රී ලංකා රජය යෝජනා කරන හෙයින්,
2.2 මෙහි පහත 2.8 වැනි ඡේදයෙහි සඳහන් පළාත් සභා ඡන්ද විමසීමේ දින සිට, 2.3 වැනි ඡේදයෙහි සඳහන් ජනමත විචාරණය පවත්වනු ලබන දිනය දක්වා වූ, අතුරු කාලපරිච්ඡේදය වශයෙන් හඳුන්වනු ලබන කාලපරිච්ඡේදය තුළ උතුරු සහ නැගෙනහිර පළාත් ඡන්දයෙන් තෝරාපත් කරනු ලබන එකම පළාත් සභාවකින් යුත් එකම පරිපාලන ඒකකයක් වනු ඇත. එවැනි ඒකකයක් සඳහා එක් ආණ්ඩුකාරවරයකු එක් ප්‍රධාන ඇමතිවරයකු සහ එක් අමාත්‍ය මණ්ඩලයක් පත් කරනු ඇත.
2.3 (අ) නැගෙනහිර පළාත උතුරු පළාතට සම්බන්ධවූ එක් පරිපාලන ඒකකයක් වශයෙන් පැවතෙමින් ඉහත 2.2 වැනි ඡේදයෙහි සඳහන් අයුරු උතුරු පළාත සමඟ දිගටම ඒකාබද්ධව පාලනය කරගෙන යා යුතු ද නැතහොත්
යන්න නැගෙනහිර පළාතේ ජනතාව විසින් තීරණය කරනු ලැබීමට හැකිවන සේ 1988 දෙසැම්බර් 31 වැනි දින හෝ ඊට පෙර ජනමත විචාරණයක් පැවැත්වෙනු ඇත. එවැනි ජනමත විචාරණයක්, ස්වකීය අභිමතය පරිදි ජනාධිපතිවරයා විසින් කල් දමනු ලැබිය හැකිය.
2.4 ජනවාර්ගික ප්‍රචණ්ඩ කි්‍රයා නිසා හෝ වෙනත් හේතූන් නිසා ස්වකීය වාසස්ථාන හැරයාමට සිදුවූවන් හට එවැනි ජනමත විචාරණයකදි ඡන්දය දීමේ අයිතිවාසිකම හිමිවනු ඇත. ඔවුන් කළින් සිටි ප්‍රදේශවලට ආපසු පැමිණීමට අවශ්‍ය වාතාවරණය ඇති කරලනු ඇත.
2.5 එම ජනමත විචාරණය, අග්‍ර විනිශ්චයකාර තැනගේ ප්‍රධානත්වයෙන් වූද, ශ්‍රී ලංකා රජය විසින් නම් කරනු ලැබ ජනාධිපතිවරයා විසින් පත් කරනු ලබන සාමාජිකයෙකුගෙන් සහ නැගෙනහිර පළාතෙහි දෙමළ භාෂාව කථා කරන ජනයාගේ නියෝජිතයින් විසින් නම් කරනු ලැබ ජනාධිපතිවරයා විසින් පත් කරනු ලබන සාමාජිකයෙකුගෙන් යුත් කමිටුවක පරීක‍ෂාව යටතේ පත්වනු ඇත.
2.6 ජනමත විචාරණයේ ප්‍රතිඵල තීරණය කිරීම සඳහා සාමාන්‍ය බහුතරයක් ප්‍රමාණවත් වනු ඇත.
2.7 රටෙහි පවත්නා නීතිය අනුව ඉඩදිය හැකි රැස්වීම් සහ අනෙකුත් අන්දමේ ප්‍රචාරක කටයුතුවලට ජනමත විචාරණයට පෙර ඉඩ කඩ ලබා දෙනු ඇත.
2.8 මීළඟ මාස තුන ඇතුළත දී, කෙසේ වෙතත් 1987 දෙසැම්බර් මස 31 වැනිදාට පෙර, පළාත් සභා සඳහා ඡන්ද විමසීම් පැවැත්වෙනු ඇත. උතුරෙහි සහ නැගෙනහිර පළාත් සභා ඡන්ද විමසීම් සඳහා ඉන්දියානු නිරීක‍ෂකයින්ට ආරාධනා කැරෙනු ඇත.
2.9 1987 අගොස්තු මස 15 වැනි දින වන විට උතුරු සහ නැගෙනහිර පළාත්වල හදිසි අවස්ථාව ඉවත් කෙරෙනු ඇත. මෙම ගිවිසුම අත්සන් කිරීමෙන් පැය 48 ක් ඇතුළත දිවයින මුළුල්ලෙහිම සටන් නවත්වාලනු ඇත. සටන්කාමී කණ්ඩායම් සතුව දැනට ඇති සියළුම අවි ආයුධ ශ්‍රී ලංකා රජය විසින් පත් කරනු ලබන බලධාරින්ට, ගිවිසගනු ලබන ක්‍රියා පරිපාටියක් අනුව, භාර දෙනු ඇත.
සටන් නවත්වාලීමෙන් සහ සටන්කාමී කණ්ඩායම් විසින් අවි ආයුධ භාරදීමෙන් පසු 1987 මැයි මස 25 වැනි දිනදී මෙන් යුද හමුදාව සහ සියළුම ආරක‍ෂක නිලධාරීන් කඳවුරුවල බැරැක්කවලට සීමා කර තබනු ඇත. අවි ආයුධ භාරදීමේ සහ ආරක‍ෂක නිලධාරීන් බැරැක්කවලට ආපසු යෑමේ ක්‍රියාවලිය සටන් නැවැත්වීම කි්‍රයාත්මක වි පැය 72 ක් ඇතුළත අවසන් කරලිය යුතුය.
2.10 උතුරු සහ නැගෙනහිර ප්‍රදේශවල නීතිය කි්‍රයාත්මක කිරීමේ සහ ආරක‍ෂාව පවත්වාගෙන යෑමේ කාර්යයන් සඳහා රටෙහි අනෙකුත් ප්‍රදේශවල යොදා ගන්නා රාජ්‍ය සංවිධානයන් සහ පටිපාටීන්ම ශ්‍රී ලංකා රජය විසින් උපයෝගී කරගනු ඇත.
2.11 ත්‍රස්තවාදය වළක්වාලීමේ පනත සහ අනෙකුත් හදිසි අවස්ථා නීති යටතේ දැනට අත්අඩංගුවේ සිටින දේශපාලනමය සහ අනෙකුත් සිරකරුවන්හට ද, සටන්කාමීන්හට ද මෙකී නීති යටතේ චෝදනා ලැබ නඩු පවරනු ලැබ සහ / හෝ දඩුවම් කරනු ලැබ ඇති පුද්ගලයනහට ද ශ්‍රී ලංකා ජනාධිපතිවරයා විසින් පොදු ක්ෂමාවක් දෙනු ඇත. සටන්කාමී තරුණයින් රටෙහි ජන ජීවිතයෙහි ප්‍රධාන කි්‍රයාවලියට ආපසු පමුණුවාලීම සඳහා ඔවුන් පුනරුත්ථාපනය කිරීමට ශ්‍රී ලංකා රජය විසින් විශේෂ පරිශ්‍රමයක් දරනු ඇත. මෙම කි්‍රයාවලියට ඉන්දියාවේ සහාය ලැඛෙනු ඇත.
2.12 ඉහත විධි විධාන ශ්‍රී ලංකා රජය විසින් පිළිගෙන ඒ අනුව කටයුතු කරනු ලබනු ඇත. අනෙකුත් සියල්ලන් විසින්ද එසේ කටයුතු කරනු ඇතැයි රජය අපේක‍ෂා කරයි.
2.14 මෙම යෝජනා ඉන්දියානු රජය විසින් සහතික කරනු ලබන අතර ඒවා කි්‍රයාත්මක කිරීමෙහි ලා සහාය වනු ඇත.
2.15 1986. 05. 04 වැනි දින සිට 1986. 12. 19 වැනි දින දක්වා වූ කාලය තුළ සාකච්ඡා කරන ලද යෝජනාවන් පිළිගත යුතුය යන කොන්දේසියට මෙම යෝජනා යටත් වේ. අවසාන නිගමනයකට නොඑළඹෙන ලද ඉතිරි කරුණු මෙම ගිවිසුම අත්සන් කිරීමෙන් සති හයක් ඇතුළත ඉන්දියාව සහ ශ්‍රී ලංකාව විසින් නිරාකරණය කරගත යුතුය. මෙම යෝජනා කි්‍රයාත්මක කිරීමෙහිලා ඉන්දියානු රජය කෙළින්ම ශ්‍රී ලංකා රජයට සහායවනු ඇත යන කොන්දේසියට ද ඒවා යටත්ය.
2.16 ප්‍රශ්නය නිරාකරණය කිරීම සඳහා වූ යෝජනාවල මෙම මූලික රාමුව ශ්‍රී ලංකාවෙහි සිටින කිසියම් සටන්කාමී කණ්ඩායමක් විසින් නොපිළිගනු ලැබුවහොත් ඉන්දියානු රජය පහත සඳහන් අයුරු කි්‍රයා කරනු ඇතැයි යන කොන්දේසියට ද මෙම යෝජනා යටත් වේ.
(අ) ශ්‍රී ලංකාවෙහි ඒකීයභාවයට, දේශපූර්ණත්වයට සහ ආරක‍ෂාවට අහිතකර කාර්යයන් සඳහා ඉන්දියානු භූමිය ප්‍රයෝජනය නොගනු ලබන බව සහතික කිරීමට අවශ්‍ය සියළු පියවර ඉන්දියානු රජය විසින් ගනු ඇත.
(ආ) ද්‍රවිඩ සටන්කාමී කටයුතු ලංකාවට බලපෑම වලක්වාලීම සඳහා ඉන්දියානු නාවික / වෙරළාරක‍ෂක හමුදා ශ්‍රී ලංකා නාවික හමුදාවට සහාය වනු ඇත.
(ඇ) මෙම යෝජනා කි්‍රයාත්මක කිරීම සඳහා ශ්‍රී ලංකා රජය ඉන්දියානු රජයෙන් යුද්ධාධාර ඉල්ලා සිටි විටකදී ශ්‍රී ලංකා රජයට එවැනි යුද්ධාධාර දීමෙන් ඉන්දියානු රජය සහාය වනු ඇත.
(ඈ) තමිල්නාඩුවෙහි සිටින ශ්‍රී ලාංකික සරණාගතයින් ශ්‍රී ලංකාවට ආපසු එවීමත් සමඟම මෙරට වාසය කරන ඉන්දියානු පුරවැසියන් ශ්‍රී ලංකාවෙන් ඉන්දියාවට ආපසු ගෙන්වා ගැනීම ඉන්දියානු රජය විසින් කඩිනම් කරනු ඇත.
(ඉ) උතුරු සහ නැගෙනහිර ප්‍රදේශවල ජීවත් වන සියළුම ජනවාර්ගික කොටස් වලට අයත් තැනැත්තන්ගේ ආරක‍ෂාව සහ සුරක‍ෂිතභාවය සහතික කිරීම සඳහා ශ්‍රී ලංකා රජය සහ ඉන්දියානු රජය සහයෝගයෙන් කටයුතු කරනු ඇත.
2.17 මෙම ගිවිසුමෙන් අදහස් කරනු ලබන ඡන්ද විමසීමේ කි්‍රයාවලියට නිදහස්ව, පූර්ණව සහ සාධාරනව සහභාගී වීම උතුරු සහ නැගෙනහිර පළාත්වල සිටින සියළුම ඡන්දදායකයින්ට ශ්‍රී ලංකා රජය විසින් සහතික කරනු ඇත. මේ සම්බන්ධයෙන් ඉන්දියානු රජය ශ්‍රී ලංකා රජයට පූර්ණ සහයෝගය ලබාදෙනු ඇත. මේ සම්බන්ධයෙන් ඉන්දියානු රජය ශ්‍රී ලංකා රජයට පූර්ණ සහයෝගය ලබාදෙනු ඇත.
2.18 සිංහල භාෂාව ශ්‍රී ලංකාවෙහි රාජ්‍ය භාෂාව විය යුතුය. දෙමළ සහ ඉංග්‍රිසි භාෂාවන් ද රාජ්‍ය භාෂාවන් වනු ඇත.
3. අත්සන් තැබූ විට මෙම ගිවිසුම සහ ඒ සමඟ ඇති ඇමුණුම කි්‍රයාත්මක විය යුතුය.
එක්දහස් නවසිය අසූහතක් වූ ජූලි මස විසි නව වැනි අද දින ශ්‍රී ලංකාවෙහි කොළඹ දී සත්‍ය වු පිටපත් දෙකකින් සකස් කරන ලද මෙයට අපගේ අත්සන් සහ මුද්‍රා තැබුවෙමු.
ජූනියස් රිචඩ් ජයවර්ධන ශ්‍රී ලංකා ප්‍රජාතාන්ත්‍රික සමාජවාදී ජනරජයේ ජනාධිපති
රජීව් ගාන්ධි ඉන්දියානු ජනරජයේ අග්‍රාමාත්‍ය
--
ඇමුණුම - 1. ගිවිසුමේ 2 වැනි ඡේදයෙහි සහ එම ඡේදයෙහි අනු ඡේදයන් හි සඳහන් ජනමත විචාරණය ශ්‍රී ලංකා ජනාධිපති උතුමාණන් විසින් ආරාධනා කරනු ලබන ඉන්දියානු මැතිවරණ කොමිෂන් සභාවෙහි නියෝජිතයකු විසින් නිරීක‍ෂණය කරනු ඇතැයි ශ්‍රී ලංකා ජනාධිපති උතුමාණෝ සහ ඉන්දීය අග්‍රාමාත්‍යතුමා එකඟ වෙති.
2. එමෙන්ම ශ්‍රී ලංකා ජනාධිපතිතුමා විසින් ආරාධනා කරනු ලබන ඉන්දියානු රජයේ නියෝජිතයකු විසින්, ගිවිසුමෙහි 2.8 වැනි ඡේදයෙහි සඳහන් පළාත් සභා ඡන්ද විමසීම නිරීක‍ෂණය කරනු ඇතැයි රාජ්‍ය නායකයෝ දෙදෙනා එකඟ වෙති.
3. පළාත් සභා ඡන්ද සාධාරනව පැවැත්විමට වාතාවරණය ඇතිකරලනු සඳහා උතුරු සහ නැගෙනහිර පළාත්වල ග්‍රාමාරක‍ෂකයින් විසුරුවා හැරීමටත් එම පළාත්වලින් උපයෝගී හමුදා පිරිස් ඉවත් කර ගැනීමටත් ශ්‍රී ලංකා ජනාධිපති උතුමාණෝ එකඟ වෙති.
ජනවාර්ගික ප්‍රචණ්ඩ කි්‍රයා නිසා ඇතිවූ එවැනි උපයෝගී හමුදා පිරිස් ශ්‍රී ලංකාවෙහි නිත්‍ය ආරක‍ෂක හමුදාවනට ජනාධිපතිතුමා විසින් ස්වකීය අභිමතය පරිදි අන්තර්ග්‍රහණය කරනු ඇත.
4. ගිවිසගත් පරිදි ශ්‍රී ලංකා ජනාධිපතිතුමා විසින් පත් කරනු ලබන බලධාරීන්ට ද්‍රවිඩ සටන්කාමීන් විසින් ස්වකීය අවි ආයුධ භාරදිය යුතුයැයි ශ්‍රී ලංකා ජනාධිපතිතුමා සහ ඉන්දීය අග්‍රාමාත්‍යතුමා එකඟ වෙති. ශ්‍රී ලංකා රතු කුරුස හමුදාවෙහි සහ ඉන්දියානු රතුකුරුස හමුදාවෙහි ජ්‍යෙෂ්ඨ නියෝජිතයින් දෙදෙනෙකු හමුවෙහි අවි භාරදීම සිදුකළ යුතුය.
5. සටන් නැවැත්වීම ශ්‍රී ලංකා රජයේ සහ ඉන්දීය රජයේ සුදුසුකම්ලත් නියෝජිතයින්ගෙන් සමන්විත ඒකාබද්ධ ඉන්දු - ශී්‍ර ලංකා නිරීක‍ෂණ කණ්ඩායමක් විසින් 1987 ජූලි මස 31 වැනි දින සිට පරීක‍ෂා කරනු ඇතැයි ශ්‍රී ලංකා ජනාධිපතිතුමා සහ ඉන්දීය අග්‍රාමාත්‍යතුමා එකඟ වෙති.
6. සටන් නැවැත්වීම සහතික කිරීමටත්, එය කි්‍රයාත්මක කිරීමටත් ගිවිසුමේ 2.14 සහ 2.16 (ඇ) වගන්ති අනුව ඉන්දීය සාම බලඇණියකට අවශ්‍ය වේ නම් ශ්‍රී ලංකා ජනාධිපතිතුමා විසින් ආරාධනා කරනු ඇතැයි ද ශ්‍රී ලංකා ජනාධිපතිතුමා සහ ඉන්දීය අග්‍රාමාත්‍යතුමා එකඟ වෙති.
- 1987 ජූලි 29
උතුමාණනි,
අවුරුදු දෙදහසකටත් අධික කාලයක් මුළුල්ලේ අප දෙරට අතර පවත්නා අපගේ මිත්‍රත්වය ගැන අප දන්නා හෙයින්ද, මෙම සම්ප්‍රදායික මිත්‍රත්වය පෝෂණය කිරීමේ වැදගත්කම පිළිගන්නා හෙයින්ද අප එකිනෙකාගේ ඒකීයත්වය, භෞමික අඛණ්ඩතාවය සහ ආරක‍ෂාවට අහිතකර කටයුතු සඳහා අපගේ දේශ භූමි යොදා ගැනීමට ඉඩ නොදීමට ගෙන ඇති තීරණය ශ්‍රී ලංකාව සහ ඉන්දියාව විසින් යළි සහතික කිරීම අත්‍යවශ්‍යය.
2. ඉන්දියාව සැලකිලිමත්වන කරුණු පහත සඳහන් අයුරු නිරාකරණය කරලීමට අපගේ සාකච්ඡාවලදී එය අරමුණු කොට ගෙන ඔබ එකඟ විය.
(අ) විදේශීය හමුදා පිරිස් සහ රහස් තොරතුරු කාර්ය මණ්ඩල සිටීම ඉන්දු - ලංකා සබඳතාවලට අහිතකර නොවන බැව් සහතික කිරීම සඳහා ඔවුන්ගේ උචිතභාවය සහ ඔවුන් උපයෝගි කර ගැනීම පිළිබඳව ඔබතුමා සහ මා අතර ඉක්මනින් එකඟත්වයක් ඇතිකරගනු ඇත.
(ආ) ඉන්දියාවෙහි යහපතට අහිතකර වන අන්දමට ති්‍රකුණාමලය හෝ ශ්‍රී ලංකාවෙහි අන් කිසි වරායක් කිසිදු රටක යුද කටයුතුවල ප්‍රයෝජනය සඳහා ලබා නොදෙනු ඇත.
(ඇ) ති්‍රකුණාමලයෙහි ඇති තෙල් ටැංකි සමූහය ප්‍රතිසංස්කරණය කොට ප්‍රයෝජනයට ගැනීම ඉන්දියාව සහ ශ්‍රී ලංකාව අතරවූ හවුල් ව්‍යාපාරයෙක් වශයෙන් කි්‍රයාත්මක කරනු ඇත.
(ඈ) විදේශීය ගුවන්විදුලි ප්‍රචාරක සංවිධානයන් විසින් ශ්‍රී ලංකාවෙහි පිහිටුවනු ලබන විවිධ පහසුකම් ප්‍රසිද්ධ ගුවන් විදුලි ප්‍රචාරයන් සඳහා වූ පහසුකම් විනා යුද කටයුතු හෝ රහස් තොරතුරු රැස් කිරිම සඳහා වූ හෝ ඒවා නොවන බවට සහතික කිරීම සඳහා එකී සංවිධාන සමඟ ඇති කර ගෙන ඇති ගිවිසුම් සමාලෝචනය කරනු ඇත.
3. ඒ අන්දමින් ම ඉන්දියාව විසින් ද
(අ) ත්‍රස්තවාදී කටයුතුවල යෙදෙන්නාවූ හෝ ඛෙදුම්වාදය හෝ රටින් කැඩී යාම අනුගමනය කරන්නාවූ සියළුම ශ්‍රී ලාංකික පුරවැසියන් රටින් නෙරපා හරිනු ඇත.
5. උතුමාණෙනි, ඉහත සඳහන් කරුණුවලින් අප දෙදෙනා අතර එළැඹී ගිවිසුම නිවැරදි ලෙස දැක්වෙන බැව් කරුණාවෙන් සනාථ කළ මැනවි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ ජනාධිපති අතිගරු ෙජ්. ආර්. ජයවර්ධන උතුමාණෝ කොළඹ.
ශ්‍රී ලංකා ජනාධිපති
පහස සඳහන් අයුරු කියැවෙන 1987 ජූලි මස 29 වැනි දින දරණ ඔබේ ලිපියට ඔබගේ අවධානය යොමුකරවනු මැනවි.
2. ඉන්දියාව සැලකිලිමත්වන කරුණු පහත සඳහන් අයුරු නිරාකරණය කරලීමට අපගේ සාකච්ඡාවලදි එය අරමුණු කොට ගෙන ඔබ එකඟ විය.
(ආ) ඉන්දියාවෙහි යහපතට අහිතකර වන අන්දමට ති්‍රකුණාමලය හෝ ශ්‍රී ලංකාවෙහි අන්කිසි වරායක් කිසිදු රටක යුද කටයුතුවල ප්‍රයෝජනය සඳහා ලබා නොදෙනු ඇත.
(අ) ත්‍රස්තවාදී කටයුතුවල යෙදෙන්නාවූ හෝ ඛෙදුම්වාදය හෝ රටින් කැඩියාම අනුගමනය කරන්නාවූ සියළුම ශ්‍රී ලාංකික පුරවැසියන් රටින් නෙරපා හරිනු ඇත.
(ආ) ශ්‍රී ලංකාවේ ආරක‍ෂක හමුදාවන් සඳහා පුහුණුවීමේ පහසුකම් සහ හමුදාවනට අවශ්‍ය භාණ්ඩ සැපයීම් සලසා දෙනු ඇත.
4. ඉහත 1 වැනි ඡේදයෙහි සඳහන් අරමුණු හේතුකොටගෙන පොදුවේ බලපාන කරුණු අඛණ්ඩව සමාලෝචනය කිරීම සඳහා ද විශේෂයෙන්ම මෙම ලිපියෙහි සඳහන් අනෙකුත් කරුණු කි්‍රයාත්මක කිරීම පිළිබඳව පරීක‍ෂා කිරීම සඳහා ද හවුල් උපදේශක සංවිධානයක් ඇති කිරීමට ඉන්දියාව සහ ශ්‍රී ලංකාව එකඟ වී ඇත.
ඉහත සඳහන් කරුණුවලින් අප දෙදෙනා අතර ඇති කරගත් සම්මුති නිවැරදි ලෙස දැක්වෙන බැව් සනාථ කරමි.
උතුමාණනි, මගේ අතිශය ගෞරවය පිළිගනු මැනවි.
ජේ. ආර්. ජයවර්ධන ජනාධිපති
ඉන්දීය ජනරජයේ අග්‍රාමාත්‍ය, අතිගරු රජිව් ගාන්ධි උතුමාණෝ නවදිල්ලිය.
ජාතික කෞතුකාගාර දෙපාර්තමේන්තුව
ප්‍රවර්ගය:ශ්‍රී ලංකාවේ කෞතුකාගාර
ස්වභාවික චන්ද්‍රිකා
ස්වභාවික චන්ද්‍රිකා හෝ යනු සූර්යා වෙනුවට වෙනත් ග්‍රහලෝක, කුරු ග්‍රහලෝක සහ කුඩා සෞරග්‍රමණ්ඩලීය වස්තුවටා කක්ෂ ගතව පවතින චන්ද්‍රයන් වේ.
ආශ්‍රිත ලිපි
ප්‍රවර්ගය:ස්වභාවික චන්ද්‍රිකා
ලැරී සැංගර්
ලැරී සැංගර්. මොහු Wikipidea හි නිර්මාතෘවරයා වේ.
භාහිර සබැඳි
ප්‍රවර්ගය:1968 උපත් ප්‍රවර්ගය:ජීවමාන ජනයා
ජැකී ශ්‍රෝෆ්
]]   ජයිකිශාන් කකුබායි හෙවත් "ජැකි ශ්‍රෝෆ්" (1957 පෙබරවාරි 1 උපත ලැබූ) ඉන්දියානු සිනමා නළුවෙකි. කකුබායි ශ්රෝෆ් හා රීටා ශ්රෝෆ්ගේ පුත්‍රයා වන ඔහු මුම්බායේ උපත ලැබු අතර ඔවුන්ගේ මවු බස ගුජරාති වේ.ඔහුට වයස අවුරුදු 10 දී ඔහුගේ සහෝදරයා වන හේමනත් ශ්‍රෝෆ් මිය ගියේ දියේ ගිලීමෙනි. ඔහු තම ගමන ආරම්භ කළේ "ස්වාමි දාදා" චිත්‍රපටයෙන් වන අතර,ඔහු ජනප්‍රිය වූයේ සුභාශ් ගායිගේ "හීරෝ" චිත්‍රපටයෙනි.
පෞද්ගලික ජීවිතය
1985 ජුනී 5 වැනි දින ජැකී ශ්රෝෆ්, අයේශා දත් හා විවාහ විය. ඇය චිත්‍රපට නිෂ්පාදකවරියක් වන අතර,"ජැකී ශ්රෝෆ් එන්ටටේන්මන්ට් ලිමිටඩ් "හි අයිතිකරුවන් වේ. ඔහුට දියණියක් හා පුත්‍රයෙක් සිටින අතර, දියණිය ක්‍රිෂ්ණා වන අතර පුත්‍රයා ටයිගර් වේ.පුත්‍රයා විසින් මෑතකදි උපාධිය ලබා ගත් අතර දියණිය තවමත් මුම්බායේ "ඇමෙරිකන් ස්කූල්" හි ඉගෙනුම ලබයි.
ප්‍රවර්ගය:චරිත කතා ප්‍රවර්ගය:නළුවන්
පොසොන් පසළොස්වක පෝය
පොසොන් පසළොස්වක පෝය, යනු පොසොන් මස පසළොස්වක තිථියට අනුරූපී පෝය දිනයයි. මෙම දිනය ශ්‍රී ලංකාවේ නිවාඩු දිනයකි.
මහින්ද තෙරණුවෝ ලක්දිවට වැඩමකරවීම
හුදෙක් ස්වයං විනෝදය පිණිස මුව දඩයමේ යෙදී සිටි තිස්ස රජ හට “මිස්සක පව්ව” අසලදී හුදෙක් මුළු ශ්‍රී ලංකා වාසී ජනයා පිළිබදව අව්‍යාජ අනුකම්පාවකින් ජම්බුද්දී(වී)පයේ සිට වැඩි “මිහිදු” මහ රහතන් වහන්සේ ඇතුලු පිරිස(ඉට්ඨිය,උත්තිය,සම්බල,බද්දසාල යන රහතන් වහන්සේලාත්,ෂඩ් අභිඥාලාභී සුමන සාමනේරයන්ද,භණ්ඩුක නම් අනාගාමී උපාසකවරයා) මුණ ගැසුනේ මෙම පොහොය දිනයේ දීය. රජතුමා ඇතුළු පිරිස පංච සීලයේ පිහිටුවා ඔවුන් හට “චුල්ල හත්ථි පදෝපම” සූත්‍රය දේශනා කලේය. මෙඟි ඇති තවත් විශේෂයක් වනුයේ මෙම චුල්ල හත්ථි පදෝපම සූත්‍රය මිහිදු හිමියන් විසින් ප්‍රථම වරට දේශනා කරන ලද බණ වීමයි.ඉන් අවසානයේදී මේයට සහභාගී වී සිටි අනෙකුත් දෙවි දේවතා සමූහයට “සචිත්ත පරියාය” සූත්‍රය දේශනා කළහ.
චූල හත්ථි පදෝපම සූත්‍රය පිළිබදව ස්වල්ප විග්‍රහයක් කළහොත්, මෙම සූත්‍රයෙන් අප ලොව්තුරා බුදු පියාණන් වහන්සේගේ සම්‍යක් සම්බුද්ධ භාවයත්, ධර්මයෙහි ඇති සත්‍ය භාවයත්, සංඝයා වහන්සේලා සතු අප්‍රමාණ ගුණ මහිමයත් හා ත්‍රිවිද රත්නයේම ඇති අති ශ්‍රේෂ්ඨත්වයත් පෙන්වා දෙයි. මිහිදු මාහිමියන්ගේ වැඩමවීම පිළිබද්ව තවදුරටත් සාකච්ඡා කරන කළ උන් වහන්සේ මෙරටට වැඩම කොට ඉන් පසු දින අනුරාධපුරයට වැඩම කොට රජගෙදර විශේෂ මණ්ඩපයක සිටි බිසෝවරුන් ඇතුලු 500ක් කාන්තාවන් පිරිසකට “විමානවත්ථු, පේතවත්ථු හා සච්ච සංයුක්ත” යන ධර්ම දේශනා කළහ. ඉන් අවසන “අනුලා” දේවිය ඇතුළු 500ක් කාන්තාවෝ සෝවාන් වෝ අනාගාමී විය. ඉන් දෙවන දිනයේදී රජුගේ ඇත් හලේදී රට වැසියා වෙනුවෙන් “දේව දූත” සූත්‍රය දේශනා කළහ. ඉන් අනතුරුව 1000ක් දෙනා සෝවාන් ඵලයෙහි පිහිටියහ. ඉන් පසු රාජ උයනේදී “බාල පණ්ඩිත” සූත්‍රය දේශනා කිරීමෙන් 1000ක් කාන්තාවන් සෝවාන් විය. මේ වන විට 2500කට අධික පිරිසක් මාර්ගඵල ලබා සිටියහ. තුන්වන දිනයේ දී මිහිදු හිමියන් රජමාළිගයෙන් දන් වළඳා “නන්දන” වනයෙහි වැඩ සිට “ආසීවසෝපම” සූත්‍රයද හතර වන දිනයේදී “අනමතග්ගිය සංයුක්තිය” දේශනා කළ අතර ඉන් අනතුරුව 1000ක් දෙනා ධර්ම අවබෝධය ලැබීය. පස්වන දින “ධම්ම චක්ක පවත්තන” සූත්‍රය දේශනා කළේය. එසේ දින හතක් තුළදී 8500කට අධික ප්‍රමාණයක් මාර්ග ඵල අවබෝධය ලැබීය. මෙසේ මිහිදු හිමියන්ගේ ලංකා ගමනය නිසා අනුරාධපුර මහා විහාරය ඇතිවිය. මිහිදු හිමියන් වැඩවිසූ උයන “ජෝතිය” උයන ලෙසින් හැදින් විනි. තවද පොසොන් පුන් පොහොය දිනයේ දී සිදුවූ සුවිශේෂීවු සිදු වීම් කිහිපයකි. ඉන් එකක් නම් අප මහ ලොව්තුරා බුදු පියාණන් වහන්සේ බුදු වී සිව්වන සතියේ “රුවන්ගෙයි” වැඩහිඳිමින් ධර්මය මෙනෙහි කරන බුදු පියාණන්ගේ ශරීරයෙන් ප්‍රථම වරට සවනක් ඝණ බුදුරැස් විහිදීමද, ලක්දිව ප්‍රථම මහණ උප සම්පදාව වන “භණ්ඩුක” උපාසක මහණ උප සම්පදාවද මෙම උතුම් පොහොය දිනදී සිදු විය.
බාහිර සබැඳුම්
ප්‍රවර්ගය:පසළොස්වක පෝය
HowToLanka
මේ ගැන
මෙය ශ්‍රී ලාංකික වෙබ් අඩවියකී. හවුටුලංකා යන නාමය යටතේ HowToLanka.com ලෙස 2014 අ‍ප්‍රේල් මස 24 දින දී පමණ වෙබ් අඩවියක් ලෙස නිල වශයෙන් ආරම්භ විය. 2015 වසරේදී HowToLanka.lk ආකාරයෙන් රටකට අදාල වසම නාමය ශ්‍රී ලාංකීය ඩොමේන් නාමයක් ලබාගත් අතර 2015 වසර අවසානයේදී වැඩිදිවුනු කරන ලදි. ඇලෙක්සා වර්ගීකරණයට අනුව වැදගත් ස්ථානයක් හිමිව තිබිනි. එම වර්ගීකරණය අනුව සලකා බලන කල ශ්‍රී ලංකාවේ පුද්ගලයන් නරඹන ප්‍රධාන අද්‍යාපනික වෙබ් අඩවි අතර නිරන්තරයෙන් පවතී. අද වන විට ශ්‍රී ලංකාව තුල පවතින හා යන භාෂා 2න් ම ලිපි ලබා දීම සිදුවේ.
මේවත් බලන්න
ප්‍රවර්ගය:ශ්‍රී ලංකාවේ අධ්‍යාපනය
පුන්කලස
පුන්කලස සිංහලයන් විසින් සෞභාග්‍යෙයේ සංකේතය ලෙස සලකයි.
වදන
පුන්කලස යනු පිරුනු කළය යන අදහස අැත්තකි.
සාහිත්‍යය
පුන්කලස සුබ පෙර නිමිත්තක් ලෙස සැලකිය යුතු බව සැලලිහිණි සංදේශයෙහි අැති
නළ මුදු සුවද පිරි කුඹු මියුරු අඹ ගෙඩි
සල සුදු සෙමෙර සේසත් ගිජිදුෙනාද වැඩී
බල සුබ නිමිති පෙර මග නැකැතටත් වැඩි
යන කවියෙන් පැහැදිලි කරයි.
කාමාඨිපුරා
Kamathipura (also spelled Kamthipuram) is a neighbourhood in Mumbai, India. It was first settled after 1795 with the construction of causeways that connected the erstwhile seven islands of Mumbai. Initially known as Lal Bazaar, it got its name from the Kamathis (workers) of other areas of the country, who were labourers on construction sites. Due to tough police crackdown, in the late 1990s with the rise of AIDS and government's redevelopment policy that helped sex workers to move out of the profession and subsequently out of Kamathipura, the number of sex workers in the area has dwindled. In 1992, Brihanmumbai Municipal Corporation (BMC) recorded there were 45,000 sex workers here which was reduced to 1,600 in 2009 and 500 in 2018. Many sex workers have migrated to other areas in Maharashtra with real estate developers taking over the high-priced real estate. In 2018 the Maharashtra government sought tenders to demolish and redevelop the area.
රිතික් රෝෂන්
ඍතික් රෝෂන් (1974 ජනවාරි 10 උපත ලද) ඉන්දියානු චිත්‍රපට නලුවෙකි. 1980 දශකයේ, ලමා නලුවෙකු ලෙසටත්, කහෝනා ප්යාර් හේ (2000) චිත්‍රපටයෙන් ප්‍රථම වරට දර්ශනය විය. මෙය බෙහෙවින් සාර්ථක වු අතර, ඔහුට හොදම නලුවාටත්, හොදම ප්‍රථම දර්ශනයටත් හිමි ෆිල්ම් ෆෙයාර් සම්මානය හිමි කර ගන්නා ලදි. මේ වන තෙක් වැඩිම වානිජමය සාර්ථකත්වයක් මෙන්ම,වැඩිම සම්මාන ප්‍රමාණයක් හිමි කර ගත් කොයි මිල් ගයා (2003), ක්‍රිෂ් (2006), ඩූම් 2 (2006) හා ජෝධා අක්බර් (2008) ඔහු රගපෑ චිත්‍රරපට විය. 2008 දි "කසාන් "රුසියාවෙදි පැවති "ගෝල්ඩන් මින්බාර් ඉන්ටෙර්නැශනල් ෆිල්ම් ෆෙස්ටිවල්' හිදි ඔහුට "ජෝධා අක්බාර්" හි රගපෑම වෙනුවෙන් ප්‍රථම අන්තර්ජාතික සම්මානය හිමි විය.
පෙර සිනමා ජීවිතය (1999 තෙක්)
ඔහුගේ ප්‍රථම චිත්‍රපටය වුයේ 80 දශකයේ චිත්‍රපටයක් වන "ආශා" ය.එහිඩි ඔහුට අවුරුදු 6ක් වු අත්ර ඔහු විසින් රගපෑවේ ලමා කලාශිපියෙකු ගේ චරිතයකි. තම පියා රාකේශ් රෝශන් විසින් ප්‍රධාන චරිතය රගපෑ "ආප් කි දීවානෙ(1980)","භග්වාන් දාදා(1986) හි ඔහු රගපෑවේ සුලු චරිතය. පසුව ඔහු තම පියා විසින් නිශ්පදනය කල "කරන් අර්ජුන්(1995) හා "කොයිලා(1997) හී නියෝජ්‍ය අධ්‍යක්ශනයට සහභාගි වන ලදි.
කලාවතී රාගය
කලාවතී රාගය මධ්‍යලය ගීතය,ධ්‍රැත ලයගීතය,විලම්භ ලය ගීතය
ගංගුබායි කෝඨේවාලී
ගංගුබායි කෝඨේවාලී යනුවෙන් හැඳින්වෙන්නේ 1960 දශකයේ ඉන්දියාවේ මහාරාෂ්ට්‍ර ප්‍රාන්තයේ කාමාඨිපුරා හි විසූ ලිංගික ශ්‍රමිකාවියක සහ වේශ්‍යා නිවාස පාලිකාවකි.
ජනප්‍රිය සංස්කෘතිය තුළ
ඇගේ දිවිය පිළිබඳ ලේඛක සහ ජනමාධ්‍යවේදී හුසේන් සයිදි විසින් 2011 දී, මාෆියා ක්වීන්ස් ඔෆ් මුම්බායි නම් ග්‍රන්ථයේ සඳහන් කරන ලදී. 2021 දී, ආලියා භාට් නම් නිළිය ගංගුබායි කාඨියාවාඩී නම් වූ චිත්‍රපටය තුළ ඇගේ චරිතය නිරූපණය කරයි.
ත්‍රිඩන්තිනු සමන්ත්‍රනයන් පසු කතොලික චිත්‍ර
ත්‍රිඩන්තිනු සමන්ත්‍රනයන් පසු කතොලික චිත්‍ර
ප්ලූටෝගේ චන්ද්‍රයෝ
ප්ලූටෝ නම් වන වාමන ග්‍රහලෝකය සතුව චන්ද්‍රයන් පහක් (5) පවතී.
ආශ්‍රිත
ප්‍රවර්ගය:ප්ලූටෝගේ චන්ද්‍රයෝ
බර්මියුඩාව
හැමෝම කියන්නේ බර්මියුඩා ත්‍රිකෝණය තුල ක්‍රියාත්මක වන්නේ පිටසක්වල බලයක් කියලනේ. මේ පෘථිවිය තුල මෙතරම් ගොඩබිම තිබිලත් ඇයි පිටසක්වල ජීවින් මුහුදු තිරයක් තුල පමණක් ඔවුන්ගේ බලය පිහිටුවාගෙන සිටින්නේ. පිටසක්වල ජීවින් යනු බුද්ධිමත් ජීවි කොට්ටාශයකි. ඔවුන් අදින් වසර ගණනාවකම සිට එකම මුහුදු තිරයක් තුල බලය පිහිටුවාගෙන සිටින්නේ. ඇයි ඔවුන් බල ව්යාවප්තියක් සිදු නොකරන්නේ. මෙතරම් දියුණු තාක්ෂණයක් තිබෙන ඇමරිකාවෙන් අයි ඒ පිලිබඳ පරික්ෂා නොකරන්නේ. මෙවැනි ප්රතශ්න රාශියක් හමුවේ බර්මියුඩා ත්‍රිකෝණය මුනිවත රකිති. අත්ලාන්තික් සාගරයේ කෙනඩි තුඩුවත්, බහමා දුපතත්,බර්මියුඩාවත් යන ස්ථාන තුන තිත් තුනකින් යා කර විට ලැබෙන ත්‍රිකෝණාකාර ප්‍රදේශය බර්මියුඩා ත්‍රිකෝණය වේ. මේ ප්‍රදේශය ඉතාමත් භයානක මෙන්ම අද්භූත දේ සිදුවන ප්‍රදේශයකි. මගී නැවු, සබ්මැරීන පමණක් නොවේ අහසේ ගමන් කරන ගුවන්යානා පවා මේ ප්‍රදේශයේදී අභිරහස් ලෙස අතුරුදහන් වෙනවා. බොහෝ දෙනාගේ විශ්වාසය මෙම ප්‍රදේශයේදී පිටසක්වල ජීවින් විසින් මෙම යානා සොරා ගන්නා බවයි. ඒ පිළිබද සනාථ කරන කරුණු පවා ලැබී ඇත. එක ගුවන්යානයක් ඔය ප්‍රදේශය ආසන්නයේ ගමන් කරද්දී පාලක මැදිරියට ඔහු අවසාන වතාවට පවසා ඇත්තේ තම යානය පිටුපසින් සුදුපැහැති යානා කිහිපයක් පැමිණෙන බවයි.මෙවැනි සිදුවීම් නිසා බර්මියුඩා ත්‍රිකෝණය තුල පිටසක්වල ක්‍රියාකාරකම් සිදුවන බව පිළිගැනේ. නමුත් සමහරුන් දරන්නේ මේ පිලිබඳ වෙනත් මතයකි.ඒ මේ ප්‍රදේශයේ ගුරුත්වාකර්ෂණය අධික බවත් එමනිසා යානා හා නැවු මෙලෙස මුහුද තුලට ගිල ගන්නා බවත්ය. නමුත් ස්ථිරව කිසිවෙකුත් තවම බර්මියුඩා ත්‍රිකෝණය පිලිබඳ මත ඉදිරිපත් කර නැත.
නෙප්චූන්ගේ චන්ද්‍රයෝ
නෙප්චූන් ග්‍රහලොවට චන්ද්‍රයන් දාහතරක් (14) ඇත.
ආශ්‍රිත
ප්‍රවර්ගය:නෙප්චූන්ගේ චන්ද්‍රයෝ
බන්කර් හිල් සටන
ඇමෙරිකානු විප්ලවීය යුද්ධයෙහි මුල් කාලයෙහි දී, බොස්ටන් වටලෑම අතරතුර දී, 1775 ජූනි 17 දින දී බන්කර් හිල් සටන සිදු වූයේ බොහෝ ලෙසින්  බ්‍රීඩ්ස් හිල් අසබඩ හි දී ය. ජනපද හා බ්‍රිතාන්‍ය හමුදාවන් විසින් නතු කර ගැනීමේ මුල් අභිප්‍රායක් වූ බන්කර් හිල් අවට සටන පැවතීම සිදු වූ අතර අසබඩ  පිහිටීම  අනුසාරයෙන් සටන එම නම් ලදුව ද, සමහර විටෙක  "බ්‍රීඩ්ස් හිල් සටන" ලෙසින් ද හැඳින්වේ.
1775 ජූනි 13 දින දී, බොස්ටන් නුවර වට ලා සිට ජනපද හමුදා නායකයන්ට දැනගන්නට ලැබුනේ නගරය වටා ඇති කිසිවෙකු විසින් භාවිතා කොකරන කඳු අල්ලා ගැනීමට නගරය වෙතින් භට කණ්ඩායම් එවීමට බ්‍රිතාන්‍ය ජෙනරල්වරුන් සැලසුම් කරන බවයි. මෙම බුද්ධි තොරතුරට ප්‍රතිචාර දැක්වීමක් ලෙසින්,  විලියම් ප්‍රෙස්කොට්ගේ නායකත්වය යටතේ 1,200 සංඛ්‍යාවක ජනපද භට සේනාවක් බන්කර් හිල් හා බ්‍රීඩ්ස් හිල් යන කඳුවැටි වෙත රහසේ පැමිණ, එහි කඳවුරු ලා ගෙන පස් බැම්මෙන් බ්‍රීඩ්ස් හිල්හි බලකොටු තනා, චාල්ස්ටවුන් අර්ධද්වීපයෙහි බොහෝ ප්‍රදේශයන්හි ලිහිල් ලෙසින් බලිකෘත ආරක්ෂක වලලු  තැනූහ.
ඊළඟ දිනයේ දී මෙම නව ආරක්ෂක තත්ත්වය ගැන බ්‍රිතාන්‍යයන්ට අනතුරු ඇඟවුනු විට ඒවා වෙත ප්‍රහාරයක් එල්ල කිරීමට ඔව්හූ උත්සුක වූහ. පළමු ප්‍රහාර දෙක බ්‍රිතාන්‍යයන්ට මහත් අලාභ හානී සිදු කරමින් පසුබැස්වීමට ජනපද ආරක්ෂක වලලු විසින් සමත් වුව ද, තුන්වන ප්‍රහාරයෙහි දී, පස් බැමි බලකොටුව තුල වූ ජනපද බල ඇණි වෙතවූ වෙඩි බෙහෙත් නිමවූ කල, මෙම ආරක්ෂක ස්ථාන අල්ලා ගැනීමට බ්‍රිතාන්‍යයෝ අවසානයේ දී සමත් වූහ. ජනපද හමුදා බන්කර් හිල් වෙතින් පසුව වූ කේම්බ්‍රිජ් වෙත පසු බැස්සේ ඔවුන් ලද අති මහත් පරාජය බන්කර් හිල්හි දී අත්විඳිමිනි.
අවසන් ප්‍රතිඵලය බ්‍රිතාන්‍යයන්ට ජයග්‍රහණය අත් කර දුන්න ද, ඔවුනට මහත් හානි අත්විය: 800 දෙනෙකුට වඩා තුවාල ලද අතර 226 දෙනෙකු මිය ගිය අතර, එයට ඉහළ නිලධාරින් මහත් සංඛ්‍යාවක්ද අයත් වූහ. පරාජය හා සම ජයක නිදසුනක් ලෙස මෙම සටන සැලකෙන්නේ, ප්‍රකටව පෙනෙන ලාභය (බන්කර් හිල් අල්ලා ගැනීම) ඉතා අප්‍රගල්භ එකක් වූ අතර බොස්ටන් වැටලීමෙහි තත්වාකාරයෙහි සැලකිය යුතු වෙනසක් සිදු නොකරමින්ම ඉමහත් හානි (යොදවා තිබූ බලකායෙන් තුනෙන් පංගුවක් නටහ) අත් කර දුන් නිසාය. මේ අතර, ජනපද හමුදාවන්ට පසුබැස හොඳ තත්ත්වයෙන් යළි සමූහගත වීමට හැකිවූයේ අඩු ප්‍රමාණයක් ආපතිකයන් ලද නිසාවෙනි. තව දුරටත්, මෙම සටන පැහැදිලි කර දුන්නේ කෝඩුකාර ජනපද හමුදාවන් හට සූදානම් වූ සටනක දී නිත්‍ය හමුදා බලකායන් හා කරට කර සිටිය හැකි බවය.
භූ විෂමතාවය
අර්ධ ද්වීපයක පිහිටා තිබූ බොස්ටන්, එය වට කර තිබූ හා බ්‍රිතාන්‍ය යුධ නැව් විසින් අභිභවනය කර තුබූ ජල කඳ විසින් එය වෙත ලං වීමෙන් ආරක්ෂා කර තිබුණි.
ගාමිණී විජේසූරිය
වාස්තු විද්‍යාඥ, පුරා විද්‍යාඥ ආචාර්ය ගාමිණී විජේසූරිය (ඉංග්‍රීසි: Gamini Wijesuriya) යනු  ශ්‍රී ලාංකික ප්‍රවීන වාස්තු විද්‍යාඥයකි, පුරා විද්‍යාඥයකි.
ගාමිණී විජේසූරිය කොළඹ නාලන්දා විද්‍යාලයයේ ආදි සිසුවෙකි.
ගස් ග්‍රිසම්
වර්ජල් අයිවන් "ගස්" ග්‍රිසම් (1926 අප්‍රේල් 3 - 1967 ජනවාරි 27) යනු එක්සත් ජනපද ගුවන් හමුදාවේ ගුවන් නියමුවෙක් සහ නාසා ආයතනයෙන් තෝරාගත් මර්කරි 7 ගගනගාමී කණ්ඩායමේ සාමාජිකයෙකි. ඔහු ජෙමිනි ව්‍යාපෘතියේ සහ ඇපලෝ වැඩසටහනේ අභ්‍යාවකාශගාමියෙක් විය. අභ්‍යාවකාශයට ගමන් ගත් දෙවැනි ඇමරිකානුවා මෙන්ම දෙවරක් අභ්‍යාවකාශයට ගමන් කිරීමට ලැබුණු දෙවැනි ඇමරිකානුවාද ඔහුය.
ග්‍රිසම් දෙවන ලෝක යුද්ධයේ සහ කොරියානු යුද්ධයේ සටන් කළ සොල්දාදුවෙක් මෙන්ම යාන්ත්‍රික ඉංජිනේරුවෙක් සහ ගුවන් හමුදා පරීක්ෂන නියමුවෙක්ද වෙයි. දෙවන ලෝක යුධ සමයේ දී ග්‍රිසම් එක්සත් ජනපද හමුදාවේ ගුවන් බලකායට ආධුනික භටයෙක් ලෙස බැඳුනි. හමුදා සේවයෙන් ඉවත් වූ පසු ඔහු පර්ඩූ විශ්වවිද්‍යාලයට ඇතුල් වී 1950 දී යාන්ත්‍රික ඉංජිනේරු උපාධියක් ලබාගත්තේය. ඉන් පසු නැවත ගුවන් හමුදාවට බැඳුනු ඔහු කොරියානු යුද්ධයේදී යුධ මෙහෙයුම් සියයකට පමණ සහභාගී වී ඇත. නැවත එක්සත් ජනපදයට පැමිණි ග්‍රිසම් ට ටෙක්සාස් හී බ්‍රයන් ගුවන් හමුදා මූලස්ථානයේ පියාසැරි උපදේශක තනතුරක් ලැබුණි. ඉන් පසු ඔහු එක්සත් ජනපද ගුවන් හමුදාවේ තාක්ෂනික ආයතනයෙන් වසරක් තුළ ගගනයාන්ත්‍රික උපාධියක් ලබා ගත්තේය. කැලිෆෝනියාවේ එඩ්වර්ඩ්ස් ගුවන් හමුදා මූලස්ථානයෙන් පරීක්ෂණ ගුවන් නියමු පුහුණුවක් ලැබූ ඔහු ඔහියෝ හී රයිට්-පැටර්සන් ගුවන් හමුදා මූලස්ථානයේ පරීක්ෂන නියමුවෙක් ලෙස ක්‍රියා කළේය.
මර්කරි 7 ගගනගාමින් අතරට තෝරාගන්නා ලද ග්‍රිසම්, ඇමරිකාව විසින් 1961 ජුලි 21 දා දියත් කරන ලද දෙවන උප-කක්ෂීය අභ්‍යවකාශ පියාසැරිය වූ මර්කරි-රෙඩ්ස්ටෝන් 4 මෙහෙයුමේ නියමුවා විය. පියාසැරියෙන් අනතුරුව පොළොවට පැමිනීමේදී ඔහු සිටි කැප්සූලයේ දොර නියමිත වේලාවට පෙර පුපුරා විවර විය. අත්ලාන්තික් සාගරයට පතිත වූ කැප්සූලයට ජලය පිරුණු නමුදු ගළවාගැනීමේ හෙලිකොප්ටර් මගින් ඔහුව බේරා ගන්නා ලදී. ඔහුගේ ඊලඟ මෙහෙයුම වූයේ ජෙමිනි ව්‍යාපෘතිය යටතේ වූ ජෙමිනි 3 මෙහෙයුමයි. පෘථිවිය වටා කක්ෂයක තුන් වරක් ගමන් කළ ජෙමිනි 3, 1965 මාර්තු 23 සාර්ථකව නැවත පොළොවට පැමිණෙන ලදි. AS-204 නොහොත් ඇපලෝ 1 මෙහෙයුමේ අණ දෙන නිළධාරියා ලෙස පත්වූ ග්‍රිසම්, 1967 ජනවාරි 28 වැනිදා ෆ්ලොරීඩාවේ කෙනඩි තුඩුවේ දී පූර්ව-පියාසැරි පරීක්ෂනයක් අතරදී සිදුවූ අනතුරකින් ඔහුගේ අනෙක් සගයන් දෙදෙනාත් (එඩ්වර්ඩ් වයිට් සහ රොජර් චැෆී) සමග මරණයට පත් විය. ප්‍රවර්ගය:අභ්‍යවකාශගාමීන් ප්‍රවර්ගය:ඇපලෝ වැඩසටහන
සමාජ වගකීම සහ ජන මාධ්‍ය
සමාජ වගකීම් සහ ජනමාධ්‍ය
ජන මාධ්‍ය යනු දේශීය වශයෙන් හා විදේශීය වශයෙන් සිදුවන සියලු තොරතුරු පිළිබඳව සාමාන්‍ය මිනිසාට නොහොත් පොදු මිනිසාට දැනගත හැකි ප්‍රධානතම ක්‍රමයයි. මෙය ලෝකයේ ඕනෑම අවස්ථාවක ඕනෑම ස්ථානයක සිදුවූ සිදුවීම් ලෝකවාසීන්ට දැනගත හැකි ප්‍රබල මාධ්‍යයක් බවට පත්වී තිබේ. වර්ථමානය වන විට මිනිසාගේ නොයෙකුත් ආශාවන් සිතුම් පැතුම් ඉටුවනවා වාගේම ඔවුන්ගේ ප්‍රශ්න ගැටළු වලට විසදුම් ලබාදෙන ප්‍රබල මාධ්‍යයක් බවට ජන මාධ්‍ය පත්වී තිබේ. මහාචාර්‍ය චන්ද්‍රසිරි රාජපක්ෂයන් විසින් රචිත මාධ්‍ය විමර්ශී - 2, නැමති සන්නිවේදන ළිපි සංග්‍රහයට අනුව ජනමාධ්‍ය සතු බලය සහ එමගින් කලහැකි සමාජ මෙහෙවර ආකාර 12 කට වර්ගකොට දැක්විය හැකිය. 1.	 ජනමාධ්‍යයන්ට මිනිසුන්ගේ ක්ෂිතිජය හෙවත් නැවුම් ආකාරයට ලොව පිළිබද දැක්ම විශාල ලෙස පුළුල් කල හැකිය. එනම් දියුණු රටවල අත්දැකී උකහාගනිමින් නව මානයන් ඔස්සේ තම සාම්ප්‍රදායික ජීවන රටාව පුළුල් තලයකට ඔසවා තැබීමට මාධ්‍ය ඔස්සේ ලබාගන්නා තොරතුරු භාවිතාකල හැකිය.
ජනමාධ්‍යන්ට අවධානය කේන්ද්‍රගත කල හැකිය
එනම් ජනසමාජය තුල ඕනෑම ක්ෂේත්‍රයක සමාන ශක්තීන් සහ අනෙක් සියලු සාධක සමාන වන තොරතුරු සමූහයක් අතුරින් ත් තෝරාගත් එකකක් වෙත ජනමතය කේන්ද්‍ර ගතකිරීමේ බලය ඇත.එබැවින් මෙමගින් ව්‍යාපාරික වේවා සමාජයීය වේවා දේශපාලනික මෙන්ම සංස්කෘතිකමය වශයෙන්ද මිනිසා කේන්ද්‍ර ගතකිරීම ජනමාධ්‍ය සිදුකරයි.
ජනමාධ්‍යන්ට අභිලාශය නැංවිය හැකිය
විවිධ ක්ෂේත්‍ර සම්භන්ධ ජනතා අභිලාශයන් හදුනාගෙන ඒ පිළිබද සැබෑ උත්තේජක් ලබා දියහැකි සංවිධාන බලගැන්වීමේ සමාජ වගකීම ඉටුකිරීමේ බලය ජනමාධ්‍ය සතුවේ.
සංවර්ධනය සදහා ජනමාධ්‍යන්ට දේශගුණයක් බිහිකල හැකිය
එනම් ලොපුරා භාවිතකල සහ දැනනට භාවිතකරන තොරතුරු වෙත මාධ්‍ය අවධානය යොමුකර එය උත්තේජනාත්මක ලෙස ප්‍රචාරණය තුලින් පොදු ජනමතයක් ගොඩනැගීමය.
කමල් හාසන්
‍
ඉන්දියානු ජාතික දමිල නළුවෙකු, තිර රචකයෙකු හා චිත්‍රපට නිෂ්පාදකවරයෙකු වන කමල් හාසන්, ඉන්දියානු සිනමාවේ ප්‍රමුකතම ක්‍රමවේද නළුවෙකු ලෙස දේශපාලනඥයා හඳුන්වයි. ඔහු විසින් ඉන්දියානු සිනමා සම්මාන කිහිපයක්ම දිනාගෙන ඇත. මොහු ඉන්දියානු චිත්‍රපට සම්මානය හා ෆිල්ම්ෆෙයාර් සම්මාන වැඩිම ප්‍රමාණයක් දිනා ගත් අයෙකි. ඔස්කාර් සම්මාන උලෙලේ විදේශ චිත්‍රපට අංශය නියෝජනය කළ බොහොමයක් නිර්මාණ කමලා හාසන් විසින් දායකත්වය සැපයූ ඒවා වෙයි. මීට අමතරව මලයාලම්, හින්දි, තෙලිගු, කන්නඩ හා බෙංගාලි සිනමාවේදී රංගනයෙන් දායක වූ චිත්‍රපටද ඇත.
රඟපෑමට හා අධ්‍යක්ෂණයට අමතරව ඔහු, තිර රචකයෙකු, ගීත රචකයෙකු, පිළිවැයීම් ගායකයෙකු හා නර්තන නිර්මාණකරුවෙකුද විය. "රාජ්කමල් ඉන්ටර්නැෂනල්" යනු ඔහුගේම චිත්‍රපට නිෂ්පාදන සමාගමයි.
ඔහු, ළමා නළුවෙකු ලෙස ප්‍රථමයෙන් "කලතූර් කන්නම්මා" නම් දෙමළ චිත්‍රපටයෙන් සිනමාවට පා තැබූ අතර 1975 වර්ෂයේදී "අපූර්වා රාගන්ගල්" යන නාට්‍යයෙහි ප්‍රධාන චරිතයක පණ පොවමින් කරලියට පැමිණියේය. වි‍යැති ගැහැණියකට ප්‍රේම කරන හිතුවක්කාර තරුණයෙකු මෙම නාට්‍යයේ ඔහු පණ පෙවු චරිතයයි. ඔහු විසින් 1982 දී "මූන්ඩ්‍රම් පිරායි" හි අවංක ගුරුවරයෙකු ගේ චරිතය වෙනුවෙන් ජාතික චිත්‍රපට සම්මානය දිනා ගන්නා ලදී. සුප්‍රකට "ටයිම්" සඟරාව විසින්, ඔහු රඟපෑ මණිරත්නම් ගේ "නායගන්" චිත්‍රපටය කාලාන්තරයකට පසුව බිහිවූ හොඳම චිත්‍රපටයක් ලෙස නම් කෙරිණි. එවක් පටන් ඔහුගේම අධ්‍යක්ෂණයන් වන "හේ රාම්", "විරුමාන්ඩි" සහ එකවර චරිත දහයකට පණපෙවූ "මැග්නම් ඕපස්, දසාවතාරම්" වැනි නිර්මාණ වල විශිෂ්ට රංගනයක නිරත විය.
සටහන
{|
Kamal_Haasan
කාජල් දේවගන්
කාජල් ලෙසින් ප්‍රකට,කාජල් දේව්ගන් 1974 අගෝස්තු 5 වැනි දින උපත ලැබූ ඉන්දීය සිනමා නිළියෙකි. ඈ රඟපෑ "බාසිගර්(1993)" චිත්‍රපටය වාණිජමය ලෙස සාර්ථක වු පළමු චිත්‍රපටය විය. ඇය ශාරුක් ඛාන් සමඟ රඟපෑ "දිල් වාලේ දුල්හනියා ලේජායෙන්ගි(1995), කුච් කුච් හෝතා හේ(1998), "කබි කුශි කබි ගම්(2001),මයි නේම් ඊස් ඛාන්,කල් හෝ නාහෝ,දිල්වාලේ(2015) සාර්ථක වු චිත්‍රපට විය. මෙම චිත්‍රපට තුනෙහිම රඟපෑම ප්‍රශංසනීය වු අතර, එ සඳහා ඇයට හොඳම නිළියට හිමි සම්මානය ෆිල්ම් ෆෙයාර් උලෙලේදී ලැබිණි. 2001 සාර්ථක වු කබි කුශි කබි ගම් චිත්‍රපටයෙන් පසුව ඇය අවුරුදු පහක විරාමයක් ගත්තාය. ඇය නැවත පැමිණියේ "කුනාල් කොහ්ලි" ගේ "ෆනා"(2006) චිත්‍රපටයෙනි.එ සඳහා ඇයට හොඳම නිළියට හිමි සම්මානය හතරවෙනිවරටද ලැබිණි. අජේ දේව්ගන් හා විවාහ වී සිටින කාජල් ඉන්දීය සිනමාවේ,වඩාත් සාර්ථක මෙන්ම, දක්ෂතාවයක් සහිත නිළියක් ලෙස සැලකේ.
මුල් ජීවිතය හා පසුබිම
කාජල් උපත ලැබුවේ බොම්බායේ (මුම්බායි) බෙංගාලි-මරාති සම්භවයක් ඇති මුකර්ජි-සමර්ත් චිත්‍රපට පවුලට ය.ඇගේ මව තනුජා නිළියක් වන අතර ඇගේ පියා ෂෝමු මුකර්ජි චිත්‍රපට අධ්‍යක්ෂවරයකු සහ නිෂ්පාදකවරයකු වේ. හෘදයාබාධයකින් 2008 දී ෂෝමු මිය ගියේය.ඇගේ බාල සොහොයුරිය වන ටානීෂා ද නිළියකි. ඇගේ මවගේ නැන්දණිය වූයේ නිළිය වන නූටන් සහ ඇගේ මවගේ මිත්තණිය වන ශෝබ්නා සමර්ත් සහ මිත්තනිය වන රත්තන් බායි යන දෙදෙනාම හින්දි සිනමාවට සම්බන්ධ වූහ.ඇගේ පියාගේ මාමා වන ජෝයි මුකර්ජි සහ ඩෙබ් මුකර්ජි චිත්‍රපට නිෂ්පාදකයින් වන අතර ඇගේ පියා සහ මාතෘ සීයා වන සාෂදර් මුකර්ජි සහ කුමාර්සන් සමර්ත් චිත්‍රපට නිෂ්පාදකයින් වූහ.
ආශ්‍රිත
ප්‍රවර්ගය:සිනමාව ප්‍රවර්ගය:ඉන්දීය සිනමාව ප්‍රවර්ගය:නිලියෝ ප්‍රවර්ගය:චරිත කතා
කරීනා කපූර්
"බෙබෝ" යන සුරතල් නාමයෙන් හඳුන්වන කරීනා කපූර් කලා පවුලක උපත ලැබුවාය. ඇයගේ පියා "රන්දීර් කපූර්", මව "බබිතා" සහ වැඩිමහල් සොහොයුරිය වන "කරිෂ්මා කපූර්" යන සියල්ලෝම රංගන ශිල්පීහු වෙති. මේ හේතුවෙන් ඇය කුඩා කළ සිටම මාධ්‍ය ඇසට අසුවිය. කෙසේ වෙතත් ඇයගේ කුළුඳුල් රංගනය 2007 වර්ෂයේදී "රෙෆ්‍යුජී" (Refugee) වෙනුවෙන් කළ රංගනය වු අතර ඒ සඳහා ඇය "හොඳම නවක නිළිය" ලෙස "ෆිල්ම් ෆෙයාර්" සම්මානය දිනා ගත්තාය. ඇය රංගනයෙන් දායක වූ "කභි කුෂි කභි ගම්" (Kabhi Khushi Kabhie Gham) චිත්‍රපටය 2001 වර්ෂයේ විදේශයන්හිදී අති සාර්ථක ලෙස ලාභ ලබන්නට විය. මෙය ඇය ඒ වනතෙක් ලැබු හොඳම වාණිජ ජයග්‍රහණයයි.
ඇය 2002 සහ 2003 වර්ෂවල ඒකාකාරී චරිත පමණක් රඟපාන බව කියමින් සමහරු දොස් නැගූ නිසා ඉන්පසු අවධානය දිනා ගත හැකි චරිත තෝරා ගැනීමට කරීනා පෙළඹුණාය. මේ හේතුවෙන් ඇය 2004 සිට 2006 දක්වා කාලය තුළ එක් එක් චරිත වලට බහුශ්‍රැත බවක් පෙන්වූ බව විචාරකයන්ගේ මතයයි. ඇය විසින් 2004 දී "චමේලී" (Chameli) හි රඟපෑ ගණිකාවකගේ චරිතය ඇගේ සිනමා දිවියේ සන්ධිස්ථානයකි. මේ වෙනුවෙන් ඇය "විශේෂ රංගනය සඳහා" වූ ෆිල්ම් ෆෙයාර් සම්මානය දිනාගත්තාය. ඇය 2004 දී "දේව්" (Dev) සහ 2006 දී "ඕම්කාරා" (Omkara) යන චිත්‍රපට වල ඇගේ විචාරාත්මක රංගනය වෙනුවෙන් ෆිල්ම්ෆෙයාර් සම්මාන උළෙලේදී "හොඳම නිළි ය සඳහා වූ විචාර සම්මානය" දිනා ගත්තාය.